CELEX: 32016R2134
Language: ga
Date: 2016-11-23 00:00:00
Title: Rialachán (AE) 2016/2134 ó Pharlaimint na hEorpa agus ón gComhairle an 23 Samhain 2016 lena leasaítear Rialachán (CE) Uimh. 1236/2005 ón gComhairle maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach

13.12.2016   
               
               
                  GA
               
               
                  Iris Oifigiúil an Aontais Eorpaigh
               
               
                  1
               
            RIALACHÁN (AE) 2016/2134 Ó PHARLAIMINT NA hEORPA AGUS ÓN gCOMHAIRLE
      an 23 Samhain 2016
      lena leasaítear Rialachán (CE) Uimh. 1236/2005 ón gComhairle maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach
      TÁ PARLAIMINT NA hEORPA AGUS COMHAIRLE AN AONTAIS EORPAIGH,
      Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de,
      Ag féachaint don togra ón gCoimisiún Eorpach,
      tar éis dóibh an dréachtghníomh reachtach a chur chuig na parlaimintí náisiúnta,
      Ag gníomhú dóibh i gcomhréir leis an ngnáthnós imeachta reachtach (1),
      De bharr an méid seo a leanas:
      
                  (1)
               
               
                  Glacadh Rialachán (CE) Uimh. 1236/2005 ón gComhairle (2) in 2005 agus tháinig sé i bhfeidhm an 30 Iúil 2006. Mar fhreagra ar éilimh ó Pharlaimint na hEorpa in 2010 (3) agus de bharr chomharthaí gur úsáideadh táirgí íocshláinte a onnmhairíodh as an Aontas le haghaidh phionós an bháis i dtríú tír, leasaíodh liostaí na n-earraí in Iarscríbhinn II agus in Iarscríbhinn III a ghabhann leis an Rialachán sin, a bhfuil toirmeasc ar a dtrádáil nó a bhfuil a dtrádáil faoi rialú, trí bhíthin Rialachán Chur Chun Feidhme (AE) Uimh. 1352/2011 ón gCoimisiún (4). Rinne an Coimisiún, agus grúpa saineolaithe de chúnamh aige, measúnú ar an ngá le tuilleadh leasuithe ar Rialachán (CE) Uimh. 1236/2005 agus ar na hIarscríbhinní a ghabhann leis. I mí Iúil 2014, le Rialachán Cur Chun Feidhme (AE) Uimh. 775/2014 ón gCoimisiún (5), leasaíodh Iarscríbhinn II agus Iarscríbhinn III dá réir sin.
               
            
                  (2)
               
               
                  Tá Cairt um Chearta Bunúsacha an Aontais Eorpaigh (an “Chairt”) ceangailteach ó thaobh dlí de ó tháinig Conradh Liospóin i bhfeidhm an 1 Nollaig 2009. Is as Coinbhinsiún 1984 in aghaidh Céastóireachta agus Íde nó Pionóis eile atá Cruálach, Mídhaonna nó Táireach a tógadh an sainmhíniú ar chéastóireacht atá i Rialachán (CE) Uimh. 1236/2005, agus tá an sainmhíniú sin bailí fós. An sainmhíniú ar “íde nó pionós eile atá cruálach, mídhaonna nó táireach”, nach bhfuil le fáil sa Choinbhinsiún sin, ba cheart é a leasú chun é a chur in oiriúint do chásdlí na Cúirte Eorpaí um Chearta an Duine. Lena chois sin, is iomchuí brí an téarma “pionóis dhleathacha” atá sna sainmhínithe ar “chéastóireacht” agus ar “íde nó pionós eile atá cruálach, mídhaonna nó táireach” a shoiléiriú, agus beartas an Aontais maidir le pionós an bháis á gcur san áireamh.
               
            
                  (3)
               
               
                  Le Rialachán (CE) Uimh. 1236/2005, bunaíodh córas údaraithe onnmhairiúcháin atá ceaptha úsáid na n-earraí a liostaítear in Iarscríbhinn III a ghabhann leis an Rialachán sin le haghaidh céastóireachta nó le haghaidh pionós an bháis, íde nó pionós eile atá cruálach, mídhaonna nó táireach a chosc.
               
            
                  (4)
               
               
                  Níor cheart an córas údaraithe onnmhairiúcháin dul thar a bhfuil comhréireach. Níor cheart, dá bhrí sin, cosc a bheith ann ar onnmhairiú táirgí íocshláinte a úsáidtear chun críocha dlisteanacha teiripe.
               
            
                  (5)
               
               
                  De bharr na ndifríochtaí idir pionós an bháis, ar lámh amháin, agus saintréithe ceastóireachta agus íde nó pionóis eile atá cruálach, mídhaonna nó táireach ar an lámh eile, is iomchuí córas údaraithe onnmhairiúcháin a bhunú d'fhonn cosc a chur ar úsáid earraí áirithe le haghaidh phionós an bháis. Ba cheart a chur san áireamh sa chóras sin gur chuir roinnt tíortha deireadh le pionós an bháis i gcás gach coire agus gur thug siad gealltanas ar an leibhéal idirnáisiúnta i leith na saincheiste sin. Ó tá baol ann go n-ath-onnmhaireofar earraí chuig tíortha nach ndearna amhlaidh, ba cheart coinníollacha áirithe agus ceanglais áirithe fhorchur i gcás ina n-údaraítear onnmhairí chuig tíortha a chuir deireadh le pionós an bháis. Is iomchuí, ar an ábhar sin, údarú onnmhairiúcháin ginearálta a thabhairt i leith onnmhairí go dtí na tíortha sin a bhfuil pionós an bháis díothaithe acu i gcás gach coire agus a bhfuil an díothú sin deimhnithe acu trí ghealltanas idirnáisiúnta.
               
            
                  (6)
               
               
                  Mura bhfuil pionós an bháis díothaithe ag tír i gcás gach coire agus an díothú sin deimhnithe trí ghealltanas idirnáisiúnta, ba cheart do na húdaráis inniúla, agus iad ag scrúdú iarrata ar údarú onnmhairiúcháin, a sheiceáil an bhfuil baol ann go n-úsáidfidh an t-úsáideoir deiridh na hearraí a onnmhairíodh le haghaidh an phionóis sin. Ba cheart coinníollacha iomchuí agus ceanglais iomchuí a leagan síos chun rialú a dhéanamh ar dhíolacháin le tríú páirtithe nó ar aistrithe chucu a dhéanann an t-úsáideoir deiridh. Má sheoltar il-lastais idir an t-onnmhaireoir agus an t-úsáideoir deiridh céanna, ba cheart cead a bheith ag na húdaráis inniúla stádas an úsáideora deiridh a athbhreithniú ar bhonn tréimhsiúil, mar shampla gach sé mhí, seachas gach uair a thabharfar údarú onnmhairiúcháin le haghaidh lastais, gan dochar do cheart na n-údarás inniúil údarú onnmhairiúcháin a neamhniú, a chur ar fionraí, a mhodhnú nó a chúlghairm i gcomhréir le hAirteagal 9(4) de Rialachán Uimh. 1236/2005 má tá údar leis sin.
               
            
                  (7)
               
               
                  Chun an t-ualach riaracháin ar onnmhaireoirí a theorannú, ba cheart cead a bheith ag na húdaráis inniúla údarú foriomlán a thabhairt d'onnmhaireoir i leith na lastas táirgí íocshláinte uile a sheoltar ón onnmhaireoir chuig úsáideoir deiridh sonrach do thréimhse shocraithe, údarú ina sonrófar, nuair is gá, cainníocht sonraithe a fhreagraíonn don ghnáthúsáid a bhaineann an t-úsáideoir deiridh as earraí den sórt sin. I gcomhréir le hAirteagal 9(1) de Rialachán (CE) Uimh. 1236/2005, bheadh an t-údarás sin bailí go ceann idir bliain amháin agus trí bliana, agus an fhéidearthacht ann é sin a fhadú suas go dtí dhá bhliain.
               
            
                  (8)
               
               
                  Lena chois sin, b'iomchuí údarú foriomlán a thabhairt i gcás ina bhfuil sé i gceist ag monaróir táirgí íocshláinte a thagann faoi raon feidhme Rialachán (CE) Uimh. 1236/2005 a onnmhairiú chuig dáileoir i dtír nár chuir deireadh le pionós an bháis, ar choinníoll go bhfuil comhaontú atá ceangailteach ó thaobh dlí tugtha i gcrích idir an t-onnmhaireoir agus an dáileoir ina bhfuil sé ceangailte go gcuirfidh an dáileoir tacar beart iomchuí i bhfeidhm lena n-áiritheofar nach n-úsáidfear na táirgí íocshláinte sin le haghaidh phionós an bháis.
               
            
                  (9)
               
               
                  Maidir le liosta na n-earraí a n-éilítear údarú lena n-onnmhairiú d'fhonn cosc a chur na hearraí sin a úsáid le haghaidh phionóis an bháis, níor cheart go n-áireofaí air ach earraí a úsáideadh le haghaidh phionós an bháis i dtríú tír nach bhfuil pionós an bháis díothaithe aige, agus earraí a ndearna aon tríú tír den sórt sin a n-úsáid le haghaidh phionós an bháis a fhormheas, gan iad a bheith úsáidte chun na críche sin fós. Níor cheart go n-áireofaí ar an liosta sin earraí nach bhfuil fíor-riachtanach chun duine ciontaithe a chur chun báis, amhail troscán caighdeánach a d'fhéadfaí a fháil i seomra an chur chun báis.
               
            
                  (10)
               
               
                  Féadfaidh táirgí íocshláintea thagann faoi raon feidhme Rialachán (CE) Uimh. 1236/2005 a bheith faoi réir rialuithe i gcomhréir le comhaontuithe idirnáisiúnta maidir le drugaí támhshuanacha agus substaintí síceatrópacha, amhail Coinbhinsiún 1971 maidir le Substaintí Síceatrópacha. Ós rud é nach gcuirtear na rialuithe sin i bhfeidhm chun cosc a chur ar úsáid na dtáirgí íocshláinte ábhartha le haghaidh phionós an bháis ach chun gáinneáil aindleathach drugaí a chosc, ba cheart na rialuithe ar onnmhairiú atá leagtha síos i Rialachán (CE) Uimh. 1236/2005 a chur i bhfeidhm chomh maith leis na rialuithe idirnáisiúnta. Ba cheart na Ballstáit a spreagadh, áfach, nós imeachta aonair a úsáid chun an dá chóras rialaithe a chur i bhfeidhm.
               
            
                  (11)
               
               
                  Chun an t-ualach riaracháin ar onnmhaireoirí a theorannú, ba cheart cead a bheith ag na húdaráis inniúla údarú foriomlán a thabhairt d'onnmhaireoir i leith earraí a liostaítear in Iarscríbhinn III a ghabhann le Rialachán (CE) Uimh. 1236/2005 chun úsáid na n-earraí ábhartha le haghaidh céastóireachta nó le haghaidh íde nó pionós eile atá cruálach, mídhaonna nó táireach a chosc.
               
            
                  (12)
               
               
                  Níor cheart feidhm a bheith ag na rialuithe ar onnmhairithe a dhéantar i gcomhréir le Rialachán (AE) Uimh. 1236/2005 maidir le hearraí a rialaítear a n-onnmhairiú i gcomhréir le Comhsheasamh 2008/944/CFSP ón gComhairle (6), Rialachán (CE) Uimh. 428/2009 ón gComhairle (7) agus Rialachán (AE) Uimh. 258/2012 ó Pharlaimint na hEorpa agus ón gComhairle (8).
               
            
                  (13)
               
               
                  Toirmisctear le Rialachán (CE) Uimh. 1236/2005 onnmhairiú agus allmhairiú na n-earraí a liostaítear in Iarscríbhinn II a ghabhann leis an Rialachán sin agus soláthar cúnaimh theicniúil a bhaineann le hearraí den sórt sin. I gcás ina bhfuil earraí den sórt sin suite i dtríú tíortha, is gá toirmeasc a chur ar bhróicéirí atá san Aontas seirbhísí bróicéireachta a sholáthar i ndáil le hearraí den sórt sin ós rud é nach bhfuil aon úsáid phraiticiúil leo seachas úsáid le haghaidh phionós an bháis, le haghaidh ceastóireachta nó le haghaidh íde nó pionós eile atá cruálach, mídhaonna nó táireach. Is é a bheadh mar fheidhm le toirmeasc sholáthar seirbhísí broicéireachta den sórt sin an mhoráltacht phoiblí a chosaint agus prionsabail dhínit an duine atá mar thaca leis na luachanna Eorpacha, mar a chuimsítear sa Chonradh ar an Aontas Eorpach agus sa Chairt.
               
            
                  (14)
               
               
                  Ba cheart soláthar seirbhísí bróicéireachta agus soláthar cúnaimh theicniúil i ndáil leis na hearraí a liostaítear in Iarscríbhinn III nó in Iarscríbhinn IIIa a ghabhann le Rialachán (CE) Uimh. 1236/2005 a bheith faoi réir údarú a fháil roimh ré chun cosc a chur leis na seirbhísí bróicéireachta nó an cúnamh teicniúil a bheith ag rannchuidiú le húsáid na n-earraí lena mbaineann siad chun críche phionós an bháis, céastóireachta nó íde nó pionós eile atá cruálach, mídhaonna nó táireach.
               
            
                  (15)
               
               
                  Maidir leis na seirbhísí bróicéireachta agus an cúnamh teicniúil a chuirtear faoi réir údarú roimh ré leis an Rialachán seo, ba cheart gurbh iad sin na seirbhísí agus an cúnamh a sholáthraítear ó laistigh den Aontas, is é sin ó chríocha laistigh de raon feidhme críochach na gConarthaí, lena n-áirítear an t-aerspás agus aon aerárthach nó soitheach faoi dhlínse Ballstáit.
               
            
                  (16)
               
               
                  Le linn dóibh soláthar an chúnaimh theicniúil a bhaineann leis na hearraí a liostaítear in Iarscríbhinn III a ghabhann le Rialachán (CE) Uimh. 1236/2005 a údarú, ba cheart do na húdaráis inniúla féachaint lena áirithiú go ndéanfar an cúnamh teicniúil agus aon oiliúint maidir le húsáid na n-earraí sin a sholáthrófaí nó a thairgfí i gcomhar leis an gcúnamh teicniúil a n-iarrfar an t-údarú ina leith, a sholáthar ar bhealach ina gcuirfidh sé chun cinn caighdeáin um fhorfheidhmiú an dlí a urramóidh cearta an duine agus a rannchuideoidh le céastóireacht nó le híde nó le pionós eile atá cruálach, mídhaonna nó táireach a chosc.
               
            
                  (17)
               
               
                  Ós rud é nach bhfuil aon úsáid phraiticiúil ag earraí a liostaítear in Iarscríbhinn II a ghabhann le Rialachán (CE) Uimh. 1236/2005 seachas le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach, is iomchuí bróicéirí agus soláthróirí cúnaimh theicniúil a thoirmeasc ó oiliúint faoi úsáid na n-earraí sin a sholáthar do thríú tíortha agus cur chun cinn earraí den sórt sin in aontaí nó i dtaispeántais trádála san Aontas, agus díol agus ceannach spáis sna meáin chlóite nó ar an Idirlíon agus díol agus ceannach ama fógraíochta ar an teilifís nó ar an raidió i ndáil leis na hearraí sin a thoirmeasc.
               
            
                  (18)
               
               
                  Chun cosc a chur le hoibreoirí eacnamaíocha sochair a bhaint as earraí a iompar a théann trí chríoch custaim an Aontais ar a slí chuig tríú tír, arb earraí iad atá beartaithe lena n-úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach, is gá iompar na n-earraí sin a thoirmeasc laistigh den Aontas má liostaítear iad in Iarscríbhinn II nó, ar choinníoll go bhfuil eolas ag an oibreoir faoin úsáid atá beartaithe, in Iarscríbhinn III nó in Iarscríbhinn IIIa a ghabhann le Rialachán (CE) Uimh. 1236/2005.
               
            
                  (19)
               
               
                  Is iomchuí a shoiléiriú go bhféadfaidh Ballstáit bearta a chur i bhfeidhm lena srianfar soláthar seirbhísí áirithe i ndáil leis na hearraí a liostaítear in Iarscríbhinn II a ghabhann le Rialachán (CE) Uimh. 1236/2005, i gcomhréir leis na rialacha Aontais is infheidhme.
               
            
                  (20)
               
               
                  Cé gur cheart d'údaráis chustaim faisnéis áirithe a roinnt le húdaráis chustaim eile agus an córas bainistithe riosca custaim á úsáid acu de réir reachtaíocht chustaim an Aontais, ba cheart do na húdaráis inniúla dá dtagraítear in Airteagal 8 de Rialachán (CE) Uimh. 1236/2005 faisnéis áirithe a roinnt le húdaráis inniúla eile i gcomhréir le hAirteagal 11 den Rialachán sin. Is iomchuí a éileamh go n-úsáidfidh na húdaráis inniúla córas atá slán agus criptithe chun faisnéis a mhalartú maidir le diúltú i gcomhréir le hAirteagal 11 de Rialachán (CE) Uimh. 1236/2005. Chuige sin, ba cheart don Choimisiún feidhmiúlacht nua a chur ar fáil sa chóras atá ann cheana a cuireadh ar bun de bhun Airteagal 19(4) de Rialachán (CE) Uimh. 428/2009.
               
            
                  (21)
               
               
                  Is iomchuí a shoiléiriú, a mhéid a bhaineann sí nó sé le sonraí pearsanta, gur cheart próiseáil agus malartú faisnéise a dhéanamh de réir na rialacha is infheidhme maidir le próiseáil agus malartú sonraí pearsanta i gcomhréir le Treoir 95/46/CE ó Pharlaimint na hEorpa agus ón gComhairle (9) agus le Rialachán (CE) Uimh. 45/2001 ó Pharlaimint na hEorpa agus ón gComhairle (10).
               
            
                  (22)
               
               
                  Chun go nglacfaí na forálacha is gá chun Rialachán (CE) Uimh. 1236/2005 a chur i bhfeidhm, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh (CFAE) a tharmligean chuig an gCoimisiún i dtaca leis na hIarscríbhinní nua IIIa, IIIb, VI agus VII a ghabhann le Rialachán (CE) Uimh. 1236/2005 a leasú. Meabhraítear go ndearnadh le Rialachán (AE) Uimh. 37/2014 ó Pharlaimint na hEorpa agus ón gComhairle (11) an chumhacht a tharmligean chuig an gCoimisiún chun gníomhartha a ghlacadh i gcomhréir le hAirteagal 290 CFAE i dtaca le hIarscríbhinní I, II, III, IV agus V a ghabhann le Rialachán (CE) Uimh. 1236/2005 a leasú. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal saineolaithe, agus go ndéanfar na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr (12). Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, faigheann Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus bíonn rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe.
               
            
                  (23)
               
               
                  Chun a lamháil don Aontas freagairt go tapa nuair a fhorbraítear earraí nua a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach, agus i gcás ina bhfuil baol soiléir agus láithreach ann go n-úsáidfear na hearraí sin chun críoch a mbeidh na droch-úsáidí ar chearta an duine ag baint leo, is iomchuí foráil a dhéanamh maidir leis an ngníomh ábhartha ón gCoimisiún a chur i bhfeidhm láithreach, má tá, i gcás leasú ar Iarscríbhinní II nó III a ghabhann le Rialachán (CE) Uimh. 1236/2005, mórfhorais práinne ann an leasú sin a dhéanamh. Chun a lamháil don Aontas freagairt go tapa nuair a dhéanann tríú tír amháin nó níos mó earraí áirithe a fhormheas le haghaidh phionós an bháis nó nuair a ghlacann siad le gealltanas idirnáisiúnta chun pionós an bháis a chur ar ceal do gach coir, nó nuair a dhéanann sí nó siad an gealltanas idirnáisiúnta sin a shárú, is iomchuí foráil a dhéanamh maidir le cur i bhfeidhm láithreach an ghnímh ábhartha de chuid an Choimisiúin, i gcás ina ndéantar leasú ar Iarscríbhinn IIIa nó Iarscríbhinn IIIb a ghabhann le Rialachán (CE) Uimh. 1236/2005, más rud é go n-éilítear amhlaidh ar mhórfhorais práinne. I gcás ina leantar an nós imeachta práinne, tá sé tábhachtach, go háirithe, go rachaidh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal saineolaithe.
               
            
                  (24)
               
               
                  Ba cheart grúpa comhordaithe a bhunú. Ba cheart go bhfeidhmeodh an grúpa mar ardán do shaineolaithe na mBallstát agus don Choimisiún chun faisnéis a mhalartú maidir le cleachtais riaracháin agus chun ceisteanna maidir le léiriú an Rialacháin seo, saincheisteanna teicniúla maidir leis na hearraí a liostaítear, forbairtí a bhaineann leis an Rialachán seo agus aon cheisteanna eile a d'fhéadfadh teacht chun cinn a phlé. Féadfaidh an grúpa, go háirithe, saincheisteanna a bhaineann le cineál agus le héifeacht bheartaithe na n-earraí, infhaighteacht na n-earraí i dtríú tíortha agus an cheist i dtaobh an ndéantar earraí a dhearadh nó a mhodhnú go sonrach le haghaidh phionós an bháis nó le haghaidh céastóireachta nó le haghaidh íde nó pionós eile atá cruálach, mídhaonna nó táireach a phlé. Má chinneann an Coimisiún dul i gcomhairle leis an ngrúpa agus gníomhartha tarmligthe á n-ullmhú aige, ba cheart dó déanamh amhlaidh i gcomhréir le Comhaontú Idirinstitiúideach an 13 Aibreán 2016 maidir le Reachtóireacht Níos Fearr.
               
            
                  (25)
               
               
                  Ní sholáthraíonn an Coimisiún trealamh chun críocha fhorfheidhmiú an dlí ós rud é nach bhfuil sé freagrach as an ord poiblí a chaomhnú, as cúrsaí coireachta ná as cinntí breithiúnacha maidir le cúrsaí coireachta. Dá bhrí sin, ba cheart nós imeachta a bhunú chun a áirithiú go bhfaighidh an Coimisiún faisnéis faoi threalamh forfheidhmithe dlí nach bhfuil liostaithe agus faoi tháirgí a chuirtear ar an margadh san Aontas chun a áirithiú go nuashonrófar na liostaí d'earraí a dtoirmisctear iad a thrádáil nó a bhfuil trádáil iontu faoi rialú chun forbairtí nua a chur san áireamh. Nuair a bheidh a iarraidh á díriú chuig an gCoimisiún aige, ba cheart don Bhallstát iarrthach a iarraidh chun earraí a chur isteach in Iarscríbhinn II, III nó IIIa a ghabhann le Rialachán (CE) Uimh. 1236/2005 a chur ar aghaidh chuig Ballstáit eile.
               
            
                  (26)
               
               
                  Chun roinnt ama a thabhairt d'oibreoirí eacnamaíocha agus do na húdaráis inniúla iarratas a chur isteach le haghaidh na n-údaruithe a éilítear, agus chun na húdaruithe sin a dheonú, ba cheart idirthréimhse ghearr a shainiú do chur i bhfeidhm na rialuithe nua maidir le seirbhísí bróicéireachta agus maidir le cúnamh teicniúil,
               
            TAR ÉIS AN RIALACHÁN SEO A GHLACADH:
      Airteagal 1
      Leasaítear Rialachán (CE) Uimh. 1236/2005 mar a leanas:
      
                  (1)
               
               
                  Cuirtear an méid seo a leanas in ionad Airteagal 1:
                  “Airteagal 1
                  Ábhar
                  Tá leagtha síos sa Rialachán seo rialacha de chuid an Aontais lena rialaítear trádáil le tríú tíortha a mhéid a bhaineann le hearraí a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach, agus na rialacha lena rialaítear soláthar seirbhísí bróicéireachta, cúnaimh theicniúil, oiliúna agus fógraíochta a bhaineann le hearraí den sórt sin.”
               
            
                  (2)
               
               
                  Leasaítear Airteagal 2 mar a leanas:
                  
                              (a)
                           
                           
                              cuirtear an méid seo a leanas in ionad phointí (a), (b), (c), (d) agus (e):
                              
                                          “(a)
                                       
                                       
                                          ciallaíonn ‘ceastóireacht’ aon bheart lena gcuirtear pian léanmhar nó fulaingt léanmhar, baineadh sé leis an gcolainn nó leis an intinn, ar dhuine d'aon turas chun críoch amhail faisnéis nó admháil a bhaint as an duine sin nó as tríú duine, pionós a chur ar an duine sin mar gheall ar ghníomh a rinne sé nó a rinne tríú duine nó a bhfuil amhras go ndearna an duine sin nó tríú duine, nó imeaglú nó comhéigniú a dhéanamh ar an duine sin nó ar thríú duine, nó ar aon chúis atá bunaithe ar idirdhealú d'aon chineál, nuair is oifigeach poiblí nó duine eile atá ag gníomhú i gcáil oifigiúil a chuireann an phian sin nó an fhulaingt sin ar dhuine, nó a chuireann faoi deara é a dhéanamh, nó má dhéantar le cead nó le toiliú oifigigh phoiblí nó duine eile atá ag gníomhú i gcáil oifigiúil é. Ní áirítear le céastóireacht, áfach, pian nó fulaingt a éiríonn ó phionóis dhleathacha amháin, bíodh sin ina ghné dhílis nó ina ghné theagmhasach de na pionóis sin. Ní mheastar pionós an bháis a bheith ina phionós dleathach in imthosca ar bith;
                                       
                                    
                                          (b)
                                       
                                       
                                          ciallaíonn ‘íde nó pionós eile atá cruálach, mídhaonna nó táireach’ aon ghníomh lena gcuirtear pian nó fulaingt lena ngabhann leibhéal íosta de léan, baineadh sé leis an gcolainn nó leis an intinn, ar dhuine nuair is oifigeach poiblí nó duine eile atá ag gníomhú i gcáil oifigiúil a chuireann an phian sin nó an fhulaingt sin ar dhuine, nó a chuireann faoi deara é a dhéanamh. Ní áirítear le céastóireacht, áfach, pian nó fulaingt a éiríonn ó phionóis dhleathacha amháin, bíodh sin ina ghné dhílis nó ina ghné theagmhasach de na pionóis sin. Ní mheastar pionós an bháis a bheith ina phionós dleathach in imthosca ar bith;
                                       
                                    
                                          (c)
                                       
                                       
                                          ciallaíonn ‘údarás um fhorfheidhmiú an dlí’ aon údarás atá freagrach as cionta coiriúla a chosc, a bhrath, a imscrúdú, a chomhrac agus a phionósú, lena n-áirítear, ach gan a bheith teoranta dóibh, na póilíní, ionchúisitheoir ar bith, údarás breithiúnach ar bith, údarás príosúin poiblí nó príobháideach ar bith agus, i gcás inarb iomchuí, aon cheann d'fhórsaí slándála nó d'údaráis mhíleata stáit;
                                       
                                    
                                          (d)
                                       
                                       
                                          ciallaíonn ‘onnmhairiú’ tabhairt amach earraí ó chríoch chustaim an Aontais, lena n-áirítear imeacht earraí a n-éilítear dearbhú custaim ina leith agus imeacht earraí i ndiaidh a stórála i saorchrios de réir bhrí Rialachán (AE) Uimh. 952/2013 ó Pharlaimint na hEorpa agus ón gComhairle (*1);
                                       
                                    
                                          (e)
                                       
                                       
                                          ciallaíonn “allmhairiú” aon tabhairt isteach earraí i gcríoch chustaim an Aontais, lena n-áirítear stóráil shealadach, cur i saorchrios, cur faoi nós imeachta fionraitheach agus scaoileadh i saorchúrsaíocht de réir bhrí Rialachán (AE) Uimh. 952/2013;
                                       
                                    
                                 (*1)  Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (IO L 269, 10.10.2013, lch. 1).”"
						
                           
                        
                              (b)
                           
                           
                              cuirtear an méid seo a leanas in ionad phointí (h) agus (i):
                              
                                          “(h)
                                       
                                       
                                          ciallaíonn ‘údarás inniúil’ údarás de chuid ceann de na Ballstáit, mar atá liostaithe in Iarscríbhinn I, atá i dteideal, i gcomhréir le hAirteagal 8, cinneadh a dhéanamh maidir le hiarratas ar údarú nó atá i dteideal onnmhaireoir a thoirmeasc ó úsáid a bhaint as údarú ginearálta onnmhairiúcháin ón Aontas;
                                       
                                    
                                          (i)
                                       
                                       
                                          ciallaíonn ‘iarratasóir’
                                          
                                                      1.
                                                   
                                                   
                                                      an t-onnmhaireoir, i gcás onnmhairithe dá dtagraítear in Airteagal 3, in Airteagal 5 nó in Airteagal 7b;
                                                   
                                                
                                                      2.
                                                   
                                                   
                                                      an duine nádúrtha nó dlítheanach, an t-eintiteas nó an comhlacht a iompraíonn na hearraí laistigh de chríoch chustaim an Aontais, i gcás idirthuras dá dtagraítear in Airteagal 4a;
                                                   
                                                
                                                      3.
                                                   
                                                   
                                                      soláthróir an chúnaimh theicniúil, i gcás soláthairtí cúnaimh theicniúil dá dtagraítear in Airteagal 3;
                                                   
                                                
                                                      4.
                                                   
                                                   
                                                      an musaem a chuirfidh na hearraí ar taispeáint, i gcás allmhairí agus soláthairtí cúnaimh theicniúil dá dtagraítear in Airteagal 4; agus
                                                   
                                                
                                                      5.
                                                   
                                                   
                                                      soláthróir an chúnaimh theicniúil nó an bróicéir, i gcás soláthairtí cúnaimh theicniúil dá dtagraítear in Airteagal 7a nó seirbhísí bróicéireachta dá dtagraítear nó in Airteagal 7d;”
                                                   
                                                
                                    
                        
                              (c)
                           
                           
                              Cuirtear na pointí seo a leanas leis:
                              
                                          “(j)
                                       
                                       
                                          ciallaíonn ‘críoch chustaim an Aontais’ an chríoch de réir bhrí Airteagal 4 de Rialachán (AE) Uimh. 952/2013;
                                       
                                    
                                          (k)
                                       
                                       
                                          ciallaíonn ‘seirbhísí bróicéireachta’:
                                          
                                                      (1)
                                                   
                                                   
                                                      caibidlíocht nó socrú idirbheart chun earraí ábhartha ó thríú tír go haon tríú tír eile a cheannach, a dhíol nó a sholáthar, nó
                                                   
                                                
                                                      (2)
                                                   
                                                   
                                                      earraí ábhartha atá suite i dtríú tír a dhíol nó a cheannach chun iad a aistriú go tríú tír eile.
                                                   
                                                Chun críocha an Rialacháin seo, níl soláthar seirbhísí coimhdeacha, agus an méid sin amháin, san áireamh sa sainmhíniú seo. Is é is seirbhísí coimhdeacha ann ná iompar, seirbhísí airgeadais, árachas nó ath-árachas, nó fógraíocht ghinearálta nó cur chun cinn;
                                       
                                    
                                          (l)
                                       
                                       
                                          ciallaíonn ‘bróicéir’ aon duine nádúrtha nó dlítheanach, eintiteas nó comhlacht, lena n-áirítear comhpháirtíocht ar a bhfuil cónaí nó atá bunaithe i mBallstát agus a sholáthraíonn seirbhísí mar a shainmhínítear i bpointe (k) ó laistigh den Aontas; aon duine nádúrtha ag a bhfuil náisiúntacht Ballstáit, is cuma cá bhfuil cónaí air, agus a sholáthraíonn na seirbhísí sin ó laistigh den Aontas; agus aon duine dlítheanach, eintiteas nó comhlacht atá corpraithe nó comhdhéanta faoi dhlí Ballstáit, is cuma cá bhfuil sé bunaithe, agus a sholáthraíonn na seirbhísí sin ó laistigh den Aontas;
                                       
                                    
                                          (m)
                                       
                                       
                                          ciallaíonn ‘soláthróir cúnaimh theicniúil’ aon duine nádúrtha nó dlítheanach, eintiteas nó comhlacht, lena n-áirítear comhpháirtíocht ar a bhfuil cónaí nó atá bunaithe i mBallstát agus a sholáthraíonn cúnamh teicniúil mar a shainmhínítear i bpointe (f) ó laistigh den Aontas; aon duine nádúrtha ag a bhfuil náisiúntacht Ballstáit, is cuma cá bhfuil cónaí air, agus a sholáthraíonn an cúnamh sin ó laistigh den Aontas; agus aon duine dlítheanach, eintiteas nó comhlacht atá corpraithe nó comhdhéanta faoi dhlí Ballstáit, is cuma cá bhfuil sé bunaithe, agus a sholáthraíonn an cúnamh sin ó laistigh den Aontas;
                                       
                                    
                                          (n)
                                       
                                       
                                          ciallaíonn ‘onnmhaireoir’ duine nádúrtha nó dlíthiúil, eintiteas nó comhlacht, lena n-áirítear comhpháirtíocht, a ndéantar dearbhú onnmhairiúcháin thar a cheann, is é sin le rá an duine, eintiteas nó comhlacht a bhfuil an conradh aige leis an gcoinsíní sa tríú tír lena mbaineann an tráth a ghlactar leis an dearbhú onnmhairiúcháin, agus a bhfuil an chumhacht is gá aige chun cinneadh a dhéanamh go seolfar na hearraí amach as críoch chustaim an Aontais. Más rud é nach mbeidh aon chonradh den sórt sin tugtha i gcrích nó nach ngníomhaíonn sealbhóir an chonartha thar a cheann féin, ciallaíonn an t-onnmhaireoir an duine, eintiteas nó comhlacht a bhfuil an chumhacht is gá aige chun cinneadh a dhéanamh go seolfar an t-earra amach as críoch chustaim an Aontais. Maidir le tairbhiú den cheart na hearraí a dhiúscairt, i gcás inar le duine, eintiteas nó comhlacht ar a bhfuil cónaí lasmuigh den Aontas nó atá bunaithe lasmuigh den Aontas é de bhun an chonartha sin, measfar gurb é an páirtí conarthach ar a bhfuil cónaí san Aontas nó atá bunaithe san Aontas an t-onnmhaireoir;
                                       
                                    
                                          (o)
                                       
                                       
                                          ciallaíonn ‘Údarú Ginearálta Onnmhairiúcháin ón Aontas’ údarú le haghaidh onnmhairiúcháin mar a shainmhínítear faoi phointe (d) go tíortha cinn scríbe áirithe atá ar fáil ag na honnmhaireoirí uile a chomhlíonann na coinníollacha agus na ceanglais atá ann maidir lena úsáid de réir mar a liostaítear in Iarscríbhinní IIIb;
                                       
                                    
                                          (p)
                                       
                                       
                                          ciallaíonn ‘údarú aonair’ údarú a thugtar:
                                          
                                                      1.
                                                   
                                                   
                                                      d'aon onnmhaireoir sonrach amháin le haghaidh onnmhairithe mar a shainmhínítear faoi phointe (d) chuig aon úsáideoir deiridh amháin nó chuig aon choinsíní amháin i dtríú tír agus lena gcumhdaítear aon earra amháin nó níos mó;
                                                   
                                                
                                                      2.
                                                   
                                                   
                                                      do bhróicéir sonrach amháin le haghaidh soláthar seirbhísí bróicéireachta mar a shainmhínítear faoi phointe (k), chuig aon úsáideoir deiridh amháin nó chuig aon choinsíní amháin i dtríú tír agus lena gcumhdaítear aon earra amháin nó níos mó; nó
                                                   
                                                
                                                      3.
                                                   
                                                   
                                                      do dhuine nádúrtha nó dlítheanach, eintiteas nó comhlacht a iompraíonn earraí laistigh de chríoch chustaim an Aontais le haghaidh idirthurais mar a shainmhínítear faoi phointe (s);
                                                   
                                                
                                    
                                          (q)
                                       
                                       
                                          ciallaíonn ‘údarú foriomlán’ údarú a thugtar d'aon onnmhaireoir nó bróicéir sonrach amháin i leith earraí den chineál a liostaítear in Iarscríbhinn III nó in Iarscríbhinn IIIa, agus a fhéadfaidh a bheith bailí le haghaidh
                                          
                                                      1.
                                                   
                                                   
                                                      onnmhairithe mar a shainmhínítear faoi phointe (d) chuig úsáideoir deiridh sonraithe amháin nó níos mó i gceann amháin nó níos mó de thríú tíortha sonraithe;
                                                   
                                                
                                                      2.
                                                   
                                                   
                                                      onnmhairithe mar a shainmhínítear faoi phointe (d) go dtí dáileoir sonraithe amháin nó níos mó i gceann amháin nó níos mó de thríú tíortha sonraithe, i gcás inar monaróir earraí atá ar áireamh i bpointe 3.2 nó i bPointe 3.3 d'Iarscríbhinn III nó i roinn 1 d'Iarscríbhinn IIIa an t-onnmhaireoir;
                                                   
                                                
                                                      3.
                                                   
                                                   
                                                      soláthar seirbhísí bróicéireachta a bhaineann le haistrithe earraí atá suite i dtríú tír go dtí úsáideoir deiridh sonraithe amháin nó níos mó i gceann amháin nó níos mó de thríú tíortha sonraithe;
                                                   
                                                
                                                      4.
                                                   
                                                   
                                                      soláthar seirbhísí bróicéireachta a bhaineann le haistriú earraí atá suite i dtríú tír go dtí dáileoir sonraithe amháin nó níos mó i gceann amháin nó níos mó de thríú tíortha sonraithe i gcás inar monaróir earraí atá ar áireamh i bpointe 3.2 nó i bpointe 3.3 d'Iarscríbhinn III nó i Roinn 1 d'Iarscríbhinn IIIa an bróicéir;
                                                   
                                                
                                    
                                          (r)
                                       
                                       
                                          ciallaíonn ‘dáileoir’ oibreoir eacnamaíoch a dhéanann gníomhaíochtaí mórdhíola i ndáil leis na hearraí a liostaítear i bpointe 3.2 nó i bpointe 3.3. d'Iarscríbhinn II nó i roinn 1 d'Iarscríbhinn IIIa, amhail na hearraí sin a fháil ó mhonaróirí nó na hearraí sin a choinneáil, a sholáthar nó a onnmhairiú; ní áirítear ar ghníomhaíochtaí mórdhíola na n-earraí sin soláthar a dhéanann ospidéal, cógaiseoir nó duine gairmiúil chun na hearraí sin a chur ar fáil don phobal agus chun na críche sin amháin;
                                       
                                    
                                          (s)
                                       
                                       
                                          ciallaíonn ‘idirthuras’ earraí neamh-Aontais a iompar laistigh de chríoch chustaim an Aontais ar earraí iad a théann trí chríoch chustaim an Aontais ach a bhfuil a gceann scríbe lasmuigh de chríoch chustaim an Aontais.”
                                       
                                    
                        
            
                  (3)
               
               
                  In Airteagal 3, cuirtear an méid seo a leanas in ionad mhír 1:
                  “1.   Aon onnmhairiú earraí a liostaítear in Iarscríbhinn II, déanfar é a thoirmeasc gan beann ar áit tionscnaimh na n-earraí sin.
                  Is é a bheidh in Iarscríbhinn II earraí nach bhfuil aon úsáid phraiticiúil ag baint leis seachas ar mhaithe le pionós na bháis nó ar mhaithe le híde nó pionós eile atá cruálach, mídhaonna nó táireach.
                  Toirmiscfear soláthróir cúnaimh theicniúil ó chúnamh teicniúil a bhaineann leis an hearraí a liostaítear in Iarscríbhinn II a sholáthar d'aon duine, eintiteas nó comhlacht i dtríú tír, bíodh sin ar chomaoin nó gan a bheith ar chomaoin.”
               
            
                  (4)
               
               
                  In Airteagal 4, cuirtear an méid seo a leanas in ionad mhír 1:
                  “1.   I gcás aon onnmhairiú earraí a liostaítear in Iarscríbhinn II, déanfar é a thoirmeasc, gan beann ar áit tionscnaimh na n-earraí sin.
                  Toirmisctear ar dhuine, eintiteas nó comhlacht san Aontas glacadh le cúnamh teicniúil a bhaineann le hearraí a liostaítear in Iarscríbhinn II, arna sholáthar ag aon duine, eintiteas nó comhlacht ó thríú tír, bíodh sin ar chomaoin nó gan a bheith ar chomaoin.”
               
            
                  (5)
               
               
                  Cuirtear isteach na hairteagail seo:
                  “Airteagal 4a
                  Idirthuras a thoirmeasc
                  1.   Déanfar aon idirthuras earraí a liostaítear in Iarscríbhinn II a thoirmeasc.
                  2.   De mhaolú ar mhír 1, féadfaidh an t-údarás inniúil idirthuras earraí a liostaítear in Iarscríbhinn II a údarú más rud é go léirítear go ndéanfar, sa tír sprice, na hearraí sin a úsáid ar mhaithe le taispeáint phoiblí i músaem i bhfianaise an tábhacht stairiúil a bhaineann leo, agus chun na críche sin amháin.
                  Airteagal 4b
                  Toirmeasc ar sheirbhísí bróicéireachta
                  Beidh toirmeasc ar bhróicéir seirbhísí bróicéireachta a sholáthar d'aon duine, d'aon eintiteas nó d'aon chomhlacht i dtríú tír i ndáil le hearraí a liostaítear in Iarscríbhinn II, gan beann ar áit tionscnaimh na n-earraí sin.
                  Airteagal 4c
                  Toirmeasc ar oiliúint
                  Beidh toirmeasc ar sholáthróir cúnaimh theicniúil nó ar bhróicéir oiliúint in úsáid na n-earraí a liostaítear in Iarscríbhinn II a sholáthar nó a thairiscint d'aon duine, d'aon eintiteas nó d'aon chomhlacht i dtríú tír.
                  Airteagal 4d
                  Aontaí trádála
                  Toirmiscfear ar aon duine nádúrtha nó dlítheanach, ar aon eintiteas nó ar aon chomhlacht, lena n-áirítear comhpháirtíocht, bíodh cónaí orthu i mBallstát nó bídís bunaithe i mBallstát nó ná bíodh, aon cheann de na hearraí a liostaítear in Iarscríbhinn II a chur ar taispeáint nó a thairiscint le díol in aon taispeántas nó aonach a bhíonn ar siúl san Aontas, mura rud é go mbeidh sé léirithe, i bhfianaise nádúr an taispeántais nó an aonaigh, nach bhfuil an taispeántas nó an tairiscint le díol sin ina shiocar le díol nó soláthar na n-earraí ábhartha le haon duine, eintiteas nó comhlacht i dtríú tír agus nach ndéanann sé an díol nó soláthar sin a chur chun cinn.
                  Airteagal 4e
                  Fógraíocht
                  Aon duine nádúrtha nó dlítheanach, aon eintiteas nó aon chomhlacht, lena n-áirítear comhpháirtíocht, a bhfuil cónaí air nó atá bunaithe i mBallstát agus a bhíonn ag díol nó ag ceannach spás fógraíochta nó am fógraíochta ó laistigh den Aontas, aon duine nádúrtha de náisiúntacht Bhallstáit a bhíonn ag díol nó ag ceannach spás fógraíochta nó am fógraíochta ó laistigh den Aontas, agus aon duine dlítheanach, eintiteas nó comhlacht atá corpraithe nó comhdhéanta faoi dhlí Ballstáit agus a bhíonn ag díol nó ag ceannach spás fógraíochta nó am fógraíochta ó laistigh den Aontas, toirmisctear iad spás fógraíochta sna meáin chlóite nó ar an Idirlíon nó am fógraíochta ar an teilifís nó ar an raidió a dhíol le haon duine, le haon eintiteas nó le haon chomhlacht i dtríú tír i ndáil le hearraí a liostaítear in Iarscríbhinn II nó an spás fógraíochta sin nó an t-am fógraíochta sin a cheannach uathu.
                  Airteagal 4f
                  Bearta náisiúnta
                  1.   Gan dochar do na rialacha Aontais is infheidhme, lena n-áirítear an toirmeasc ar idirdhealú ar fhorais náisiúntachta, féadfaidh Ballstáit bearta náisiúnta a ghlacadh nó a choimeád lena sriantar iompar, seirbhísí airgeadais, árachas nó ath-árachas, nó fógraíocht ghinearálta nó bolscaireacht i ndáil le hearraí a liostaítear in Iarscríbhinn II.
                  2.   Aon bhearta a ghlactar de bhun mhír 1, déanfaidh na Ballstáit iad a fhógairt don Choimisiún. Déanfar bearta atá cheana ann a fhógairt faoin 17 Feabhra 2017. Bearta nua, leasuithe agus aisghairmeacha, déanfar iad a fhógairt sula dtiocfaidh siad i bhfeidhm.”
               
            
                  (6)
               
               
                  In Airteagal 5, cuirtear an méid seo a leanas in ionad mhír 1:
                  “1.   I gcás aon onnmhairiú earraí a liostaítear in Iarscríbhinn III, beidh údarú ag teastáil ina leith, gan beann ar áit tionscnaimh na n-earraí sin. Ní bheidh aon údarú ag teastáil áfach i gcás earraí nach ndéantar ach iad a chur trí chríoch chustaim an Aontais, eadhon na hearraí sin nach bhfuil cóireáil nó úsáid atá formheasta ó thaobh custaim de sannta dóibh seachas an nós imeachta idirthurais sheachtraigh faoi Airteagal 226 de Rialachán (AE) Uimh. 952/2013, lena n-áirítear stóráil earraí nach as an Aontas dóibh i saorchrios.
                  Is é amháin a bheidh in Iarscríbhinn III ná na hearraí seo a leanas a d'fhéadfaí a úsáid le haghaidh ceastóireachta nó le haghaidh íde nó pionós eile atá cruálach, mídhaonna nó táireach:
                  
                              (a)
                           
                           
                              earraí a úsáidtear go príomha chun críocha fhorfheidhmiú an dlí; agus
                           
                        
                              (b)
                           
                           
                              earraí a bhfuil baol ábhartha ann, agus a ndearadh agus a saintréithe teicniúil á gcur san áireamh, go n-úsáidfear iad le haghaidh ceastóireachta nó le haghaidh íde nó pionós eile atá cruálach, mídhaonna nó táireach.
                           
                        Ní bheidh na hearraí seo a leanas in Iarscríbhinn III:
                  
                              (a)
                           
                           
                              airm thine a rialaítear le Rialachán (CE) Uimh. 258/2012 ó Pharlaimint na hEorpa agus ón gComhairle (*2);
                           
                        
                              (b)
                           
                           
                              ítimí dé-úsáide a rialaítear le Rialachán (CE) Uimh. 428/2009 ón gComhairle (*3); agus
                           
                        
                              (c)
                           
                           
                              earraí a rialaítear i gcomhréir le Comhsheasamh 2008/944/CBES ón gComhairle (*4).
                           
                        
                     (*2)  Rialachán (AE) Uimh. 258/2012 Ó Pharlaimint na hEorpa agus ón gComhairle an 14 Márta 2012 lena gcuirtear Airteagal 10 de Phrótacal na Náisiún Aontaithe i gcoinne monarú agus gáinneáil aindleathach arm tine, a bpáirteanna agus a gcomhpháirteanna agus armlóin, lena bhforlíontar Coinbhinsiún na Náisiún Aontaithe in aghaidh coireachta eagraithe trasnáisiúnta (Prótacal Arm Tine na Náisiún Aontaithe) chun feidhme, agus lena mbunaítear bearta i ndáil le húdarú onnmhairithe, le hallmhairithe agus le hidirthurais le haghaidh arm tine, a bpáirteanna agus a gcomhpháirteanna agus armlóin IO L 94, 30.3.2012, lch. 1)."
						
                  
                     (*3)  Rialachán (CE) Uimh. 428/2009 ón gComhairle an 5 Bealtaine 2009 lena ndéantar córas Comhphobail a chur ar bun chun rialú a dhéanamh ar onnmhairiú, ar aistriú agus ar bhróicéireacht ítimí dé-úsáide agus ar iad a bheith ar idirthuras (IO L 134, 29.5.2009, lch. 1)."
						
                  
                     (*4)  Comhsheasamh 2008/944/CBES ón gComhairle an 8 Nollaig 2008 lena sainmhínítear comhrialacha lena rialáiltear rialú onnmhairithe teicneolaíochta míleata agus trealaimh mhíleata (IO L 335, 13.12.2008, lch. 99).”"
						
               
            
                  (7)
               
               
                  Leasaítear Airteagal 6 mar a leanas:
                  
                              (a)
                           
                           
                              cuirtear an méid seo a leanas in ionad mhír 1:
                              “1.   Déanfaidh na húdaráis inniúla na cinntí maidir le hiarratais ar údaruithe i leith earraí a liostaítear in Iarscríbhinn III, á chur san áireamh dóibh na breithnithe ábhartha go léir, lena n-áirítear cibé a ndearna Ballstát eile le trí bliana anuas iarratas maidir le honnmhaire atá go bunúsach comhionann leis a dhíbhe agus cuirfidh siad san áireamh freisin breithnithe maidir leis an úsáid deiridh atá beartaithe agus an baol go n-atreorófar an t-earra.”
                           
                        
                              (b)
                           
                           
                              cuirtear na míreanna seo a leanas leis:
                              “3.   Beidh feidhm ag na rialacha seo a leanas maidir le fíorú na húsáide deiridh atá beartaithe agus an bhaoil atreoraithe:
                              
                                          3.1.
                                       
                                       
                                          Má dhéanann monaróir earraí a liostaítear i bpointe 3.2 nó i bpointe 3.3 d'Iarscríbhinn III údarú a iarraidh chun na hearraí sin a onnmhairiú chuig dáileoir, déanfaidh an t-údarás inniúil measúnú ar na socruithe conarthacha a bheidh déanta ag an monaróir agus ag an dáileoir agus ar na bearta atá á ndéanamh acu chun a áirithiú nach n-úsáidfear na táirgí sin ná, más infheidhme, na táirgí ina gcorprófar iad le haghaidh céastóireachta nó le haghaidh íde nó pionós eile atá cruálach, mídhaonna nó táireach.
                                       
                                    
                                          3.2.
                                       
                                       
                                          Má iarrtar údarú chun earraí a liostaítear i bpointe 3.2 nó i bpointe 3.3 d'Iarscríbhinn III a onnmhairiú chuig úsáideoir deiridh, féadfaidh an t-údarás inniúil, nuair a bheidh an baol atreoraithe á mheas aige, na socruithe conarthacha is infheidhme agus an ráiteas maidir le húsáid deiridh arna shíniú ag an úsáideoir deiridh, má tá ráiteas den sórt sin tugtha, a chur san áireamh. Mura mbeidh aon ráiteas maidir le húsáid deiridh tugtha, is faoin onnmhaireoir a bheidh sé a léiriú cé hé an t-úsáideoir deiridh agus cén úsáid a bhainfear as na hearraí. Má mhainníonn an t-onnmhaireoir dóthain faisnéise maidir leis an úsáideoir deiridh agus maidir leis an úsáid deiridh a thabhairt, measfar go bhfuil forais réasúnta ag an údarás inniúil a chreidiúint go bhféadfadh sé go n-úsáidfí na hearraí le haghaidh céastóireachta nó le haghaidh íde nó pionós atá cruálach, mídhaonna nó táireach.
                                       
                                    4.   Sa bhreis ar na critéir a leagtar amach i mír 1, déanfaidh an t-údarás inniúil, le linn dó iarratas ar údarú foriomlán a mheasúnú, a bhreithniú cibé an bhfuil bealaí agus nósanna imeachta atá cionmhar agus leormhaith á gcur i bhfeidhm ag an onnmhaireoir chun a áirithiú go bhfuil forálacha agus cuspóirí an Rialacháin seo, mar aon le téarmaí agus coinníollacha an údaraithe, á gcomhlíonadh.”
                           
                        
            
                  (8)
               
               
                  Cuirtear isteach an t-airteagal seo a leanas:
                  “Airteagal 6a
                  Idirthuras a thoirmeasc
                  Duine nádúrtha nó dlítheanach, eintiteas nó comhlacht, lena n-áirítear comhpháirtíocht, bíodh cónaí orthu nó bídís bunaithe i mBallstát nó ná bíodh, toirmiscfear iad ó idirthuras earraí a liostaítear in Iarscríbhinn III a dhéanamh más rud é go bhfuil a fhios aige go bhfuil aon chuid de sheoladh na n-earraí sin beartaithe lena húsáid le haghaidh céastóireachta nó le haghaidh íde nó pionós eile atá cruálach, mídhaonna nó táireach i dtríú tír.”
               
            
                  (9)
               
               
                  Cuirtear isteach an t-airteagal seo a leanas:
                  “Airteagal 7a
                  Ceanglas maidir le húdarú i gcomhair seirbhísí áirithe
                  1.   Ceanglófar údarú a fháil le haghaidh aon soláthar, ag soláthróir cúnaimh theicniúil nó ag bróicéir, faoi seach, d'aon cheann de na seirbhísí seo a leanas a dhéantar d'aon duine, eintiteas nó comhlacht i dtríú tír, bíodh sin ar chomaoin nó gan a bheith ar chomaoin:
                  
                              (a)
                           
                           
                              cúnamh teicniúil a bhaineann le hearraí a liostaítear in Iarscríbhinn III, gan beann ar áit tionscnaimh na n-earraí sin; agus
                           
                        
                              (b)
                           
                           
                              seirbhísí bróicéireachta a bhaineann le hearraí a liostaítear in Iarscríbhinn III, gan beann ar áit tionscnaimh earraí den sórt sin.
                           
                        2.   Nuair a bheidh cinneadh á dhéanamh maidir le hiarratais ar údarú chun seirbhísí bróicéireachta a sholáthar i dtaca le hearraí a liostaítear in Iarscríbhinn III, beidh feidhm mutatis mutandis ag Airteagal 6.
                  Nuair a bheidh cinneadh á dhéanamh maidir le hiarratais ar údarú chun cúnamh teicniúil a sholáthar i dtaca le hearraí a liostaítear in Iarscríbhinn III, déanfar na critéir a leagtar amach in Airteagal 6 a chur san áireamh chun a mheasúnú:
                  
                              (a)
                           
                           
                              cibé an mbeadh an cúnamh teicniúil sin á sholáthar do dhuine, eintiteas nó comhlacht a bhféadfadh sé go mbainfeadh sé úsáid as na hearraí lena mbaineann an cúnamh teicniúil ar mhaithe le céastóireacht nó le híde nó pionós eile atá cruálach, mídhaonna nó táireach; agus
                           
                        
                              (b)
                           
                           
                              cibé an mbeadh an cúnamh teicniúil sin á úsáid chun earraí a liostaítear in Iarscríbhinn III a dheisiú, a fhorbairt, a mhonarú, a thástáil, a chothabháil nó a chóimeáil do dhuine, eintiteas nó comhlacht a d'fhéadfadh úsáid as bhaint as na hearraí dá mbaineann an cúnamh teicniúil ar mhaithe le céastóireacht nó le híde nó pionós eile atá cruálach, mídhaonna nó táireach, nó cibé an mbeadh an cúnamh teicniúil sin á sholáthar do dhuine, eintiteas nó comhlacht den sórt sin chun na críche sin.
                           
                        3.   Ní bheidh feidhm ag mír 1 maidir le cúnamh teicniúil a sholáthar, más rud é
                  
                              (a)
                           
                           
                              go bhfuil an cúnamh teicniúil á sholáthar ag údarás um fhorfheidhmiú an dlí i mBallstát nó ag pearsanra míleata nó sibhialta Ballstáit mar a dtugtar tuairisc orthu sa chéad abairt d'Airteagal 5(3);
                           
                        
                              (b)
                           
                           
                              gurb é atá sa chúnamh teicniúil ná faisnéis atá san fhearann poiblí a sholáthar; nó
                           
                        
                              (c)
                           
                           
                              gurb é an cúnamh teicniúil an t-íosmhéid is gá chun na hearraí sin a liostaítear in Iarscríbhinn III a shuiteáil, a oibriú, a chothabháil nó a dheisiú agus go bhfuil onnmhairiú na n-earraí sin údaraithe ag údarás inniúil i gcomhréir leis an Rialachán seo.
                           
                        4.   In ainneoin mhír 1, féadfaidh Ballstát toirmeasc ar sholáthar seirbhísí bróicéireachta a bhaineann le geimhle cos, le cuibhrigh dhaoráin agus le gléasanna turrainge leictrí iniompartha a choinneáil. I gcás ina gcoinníonn Ballstát toirmeasc den sórt sin, déanfaidh sé fógra i dtaobh na mbeart atá glactha aige a thabhairt don Choimisiún faoin 17 Feabhra 2017 agus cuirfidh sé in iúl don Choimisiún, má dhéantar na bearta sin a leasú nó a aisghairm.”
               
            
                  (10)
               
               
                  I ndiaidh Airteagal 7a, cuirtear isteach an chaibidil seo a leanas:
                  “CAIBIDIL IIIa
                  Earraí a d'fhéadfaí a úsáid le haghaidh phionós an bháis
                  Airteagal 7b
                  An ceanglas maidir le húdarú onnmhairiúcháin
                  1.   I gcás aon onnmhairiú earraí a liostaítear in Iarscríbhinn IIIa, beidh údarú ag teastáil ina leith, gan beann ar áit tionscnaimh na n-earraí sin. Ní bheidh aon údarú ag teastáil áfach i gcás earraí nach ndéantar ach iad a chur trí chríoch chustaim an Aontais, eadhon na hearraí sin nach bhfuil cóireáil nó úsáid atá formheasta ó thaobh custaim de sannta dóibh seachas an nós imeachta idirthurais sheachtraigh faoi Airteagal 226 de Rialachán (AE) Uimh. 952/2013, lena n-áirítear stóráil earraí nach as an Aontas dóibh i saorchrios.
                  Is é amháin a bheidh in Iarscríbhinn IIIa, earraí a d'fhéadfaí a úsáid le haghaidh phionós an bháis agus atá formheasta nó in úsáid go hiarbhír do phionós an bháis ag tríú tír amháin nó níos mó nach bhfuil deireadh curtha acu le pionós an bháis. Ní bheidh na hearraí seo a leanas inti:
                  
                              (a)
                           
                           
                              airm thine a rialaítear le Rialachán (CE) Uimh. 258/2012;
                           
                        
                              (b)
                           
                           
                              ítimí dé-úsáide a rialaítear le Rialachán (CE) Uimh. 428/2009 agus
                           
                        
                              (c)
                           
                           
                              earraí a rialaítear i gcomhréir le Comhsheasamh 2008/944/CBES.
                           
                        2.   I gcás ina gceanglaítear go bhfuil gá le húdarú onnmhairiúcháin de bhun an Rialacháin seo chun táirgí íocshláintea onnmhairiú agus go bhfuil an t-onnmhairiú freisin faoi réir ceanglais údarúcháin i gcomhréir le coinbhinsiúin idirnáisiúnta lena rialaítear drugaí támhshuanacha agus substaintí síceatrópacha, amhail Coibhinsiún 1971 maidir le Substaintí Síceatrópacha, féadfaidh na Ballstáit nós imeachta aonair a úsáid chun na hoibleagáidí a fhorchuirtear orthu leis an Rialachán seo agus leis an gcoinbhinsiún ábhartha a chomhlíonadh.
                  Airteagal 7c
                  Critéir maidir le húdaruithe onnmhairiúcháin a dheonú
                  1.   Déanfaidh na húdaráis inniúla na cinntí maidir le hiarratais ar údaruithe i leith earraí a liostaítear in Iarscríbhinn III, á chur san áireamh dóibh na breithnithe ábhartha go léir, lena n-áirítear cibé a ndearna Ballstát eile le trí bliana anuas iarratas maidir le honnmhaire atá go bunúsach comhionann leis a dhíbhe agus cuirfidh siad san áireamh freisin breithnithe maidir leis an úsáid deiridh atá beartaithe agus an baol go n-atreorófar an t-earra.
                  2.   Ní dhéanfaidh an t-údarás inniúil aon údarú a dheonú má tá forais réasúnta ann a chreidiúint go bhféadfadh sé go n-úsáidfí na hearraí a liostaítear in Iarscríbhinn IIIa le haghaidh phionós an bháis i dtríú tír.
                  3.   Beidh feidhm ag na rialacha seo a leanas maidir le fíorú na húsáide deiridh atá beartaithe agus an bhaoil atreoraithe:
                  
                              3.1.
                           
                           
                              Má dhéanann monaróir earraí a liostaítear i roinn 1 d'Iarscríbhinn IIIa údarú a iarraidh chun táirgí den sóirt sin a onnmhairiú chuig dáileoir, déanfaidh an t-údarás inniúil measúnú ar na socruithe conarthacha a bheidh déanta ag an monaróir agus an dáileoir agus ar na bearta atá siad a dhéanamh chun a áirithiú nach n-úsáidfear na hearraí le haghaidh phionós an bháis.
                           
                        
                              3.2.
                           
                           
                              Má iarrtar údarú chun earraí a liostaítear i roinn 1 d'Iarscríbhinn IIIa a onnmhairiú chuig úsáideoir deiridh, féadfaidh an t-údarás inniúil, nuair a bheidh an baol atreoraithe á mheas aige, na socruithe conarthacha is infheidhme agus an ráiteas maidir le húsáid deiridh arna shíniú ag an úsáideoir deiridh, má tá ráiteas den sórt sin tugtha, a chur san áireamh. Mura mbeidh aon ráiteas maidir le húsáid deiridh tugtha, is faoin onnmhaireoir a bheidh sé a léiriú cé hé an t-úsáideoir deiridh agus cén úsáid a bhainfear as na hearraí. Má mhainníonn an t-onnmhaireoir dóthain faisnéise maidir leis an úsáideoir deiridh agus maidir leis an úsáid deiridh a thabhairt, measfar go bhfuil foras réasúnta ag an údarás inniúil a chreidiúint go bhféadfadh sé go n-úsáidfí na hearraí le haghaidh phionós an bháis.
                           
                        
                              3.3.
                           
                           
                              Féadfaidh an Coimisiún, i gcomhar le húdaráis inniúla na mBallstát, treoirlínte maidir le dea-chleachtas a ghlacadh i dtaobh mheasúnú na húsáide deiridh agus i dtaobh mheastóireacht an chuspóra a bheadh le húsáid an chúnaimh theicniúil.
                           
                        4.   Sa bhreis ar na critéir a leagtar amach i mír 1, déanfaidh an t-údaras inniúil, le linn dóibh iarratas ar údarú foriomlán a mheasúnú, a bhreithniú cibé an bhfuil bealaí agus nósanna imeachta atá cionmhar agus leormhaith á gcur i bhfeidhm ag an onnmhaireoir chun a áirithiú go bhfuil forálacha agus cuspóirí an Rialacháin seo, mar aon le téarmaí agus coinníollacha an údaraithe, á gcomhlíonadh.
                  Airteagal 7d
                  Idirthuras a thoirmeasc
                  Duine nádúrtha nó dlítheanach, eintiteas nó comhlacht, lena n-áirítear comhpháirtíocht, bíodh cónaí orthu nó bídís bunaithe i mBallstát nó ná bíodh, toirmiscfear iad ó idirthuras earraí a liostaítear in Iarscríbhinn IIIa a dhéanamh más rud é go bhfuil a fhios aige go bhfuil aon chuid de sheoladh na n-earraí sin beartaithe lena húsáid le haghaidh phionós an bháis i dtríú tír.
                  Airteagal 7e
                  Ceanglas maidir le húdarú i gcomhair seirbhísí áirithe
                  1.   Ceanglófar údarú a fháil le haghaidh aon soláthar, ag soláthróir cúnaimh theicniúil nó ag bróicéir, faoi seach, d'aon cheann de na seirbhísí seo a leanas a dhéantar d'aon duine, eintiteas nó comhlacht i dtríú tír, bíodh sin ar chomaoin nó gan a bheith ar chomaoin:
                  
                              (a)
                           
                           
                              cúnamh teicniúil a bhaineann le hearraí a liostaítear in Iarscríbhinn IIIa, gan beann ar áit tionscnaimh na n-earraí sin; agus
                           
                        
                              (b)
                           
                           
                              seirbhísí bróicéireachta a bhaineann le hearraí a liostaítear in Iarscríbhinn IIIa, gan beann ar áit tionscnaimh earraí den sórt sin.
                           
                        2.   Nuair a bheidh cinneadh á dhéanamh maidir le hiarratais ar údarú chun seirbhísí bróicéireachta a sholáthar i dtaca le hearraí a liostaítear in Iarscríbhinn IIIa, beidh feidhm mutatis mutandis ag Airteagal 7c.
                  Nuair a bheidh cinneadh á dhéanamh maidir le hiarratais ar údarú chun cúnamh teicniúil a sholáthar i dtaca le hearraí a liostaítear in Iarscríbhinn IIIa, déanfar na critéir a leagtar amach in Airteagal 7c a chur san áireamh chun a mheasúnú:
                  
                              (a)
                           
                           
                              cibé an mbeadh an cúnamh teicniúil sin á sholáthar do dhuine, eintiteas nó comhlacht a bhféadfadh sé go mbainfeadh sé úsáid as na hearraí lena mbaineann an cúnamh teicniúil ar mhaithe le pionós an bháis; agus
                           
                        
                              (b)
                           
                           
                              cibé an mbeadh an cúnamh teicniúil sin á úsáid chun earraí a liostaítear in Iarscríbhinn IIIa a dheisiú, a fhorbairt, a mhonarú, a thástáil, a chothabháil nó a chóimeáil do dhuine, eintiteas nó comhlacht a d'fhéadfadh úsáid as bhaint as na hearraí dá mbaineann an cúnamh teicniúil ar mhaithe le pionós an bháis, nó cibé an mbeadh an cúnamh teicniúil sin á sholáthar do dhuine, eintiteas nó comhlacht den sórt sin chun na críche sin.
                           
                        3.   Ní bheidh feidhm ag mír 1 maidir le cúnamh teicniúil a sholáthar, más rud é
                  
                              (a)
                           
                           
                              gurb é atá sa chúnamh teicniúil ná faisnéis atá san fhearann poiblí a sholáthar; nó
                           
                        
                              (b)
                           
                           
                              gurb é an cúnamh teicniúil an t-íosmhéid is gá chun na hearraí sin a liostaítear in Iarscríbhinn IIIa a shuiteáil, a oibriú, a chothabháil nó a dheisiú agus go bhfuil onnmhairiú na n-earraí sin údaraithe ag údarás inniúil i gcomhréir leis an Rialachán seo.”
                           
                        
            
                  (11)
               
               
                  Cuirtear an méid seo a leanas in ionad Airteagal 8:
                  “Airteagal 8
                  Cinéalacha údaruithe agus údaráis eisiúna
                  1.   Leis an Rialachán seo, bunaítear Údarú Ginearálta Onnmhairiúcháin ón Aontas le haghaidh onnmhairí áirithe mar a leagtar amach in Iarscríbhinní IIIb.
                  Féadfaidh údarás inniúil an Bhallstáit ina bhfuil an t-onnmhaireoir ina chónaí nó ina bhfuil sé bunaithe toirmeasc a chur ar an onnmhaireoir an t-údarú sin a úsáid má tá amhras réasúnta ann i leith chumas an onnmhaireora téarmaí an údaraithe sin a chomhlíonadh nó foráil de chuid na reachtaíochta maidir le rialú ar onnmhairiú a chomhlíonadh.
                  Malartóidh údaráis inniúla na mBallstát faisnéis faoi na honnmhaireoirí uile ar baineadh an ceart díobh an tÚdarú Ginearálta Onnmhairiúcháin a úsáid, ach amháin má chinneann siad nach ndéanfaidh onnmhaireoir sonrach iarracht earraí a liostaítear in Iarscríbhinn IIIa a onnmhairiú trí Bhallstát eile. Is córas malartaithe faisnéise, atá slán agus criptithe, a úsáidfear chun na críche sin.
                  2.   Is é údarás inniúil an Bhallstáit ina bhfuil an t-onnmhaireoir ina chónaí nó ina bhfuil sé bunaithe a dheonóidh údarú i leith onnmhairí nach onnmhairí dá dtagraítear i mír 1 iad agus a gceanglaítear faoin Rialacháin seo údarú a dheonú ina leith, mar a liostaítear in Iarscríbhinn I. Féadfaidh an t-údarú sin a bheith ina údarú aonair nó ina údarú foriomlán má bhaineann sé le hearraí a liostaítear in Iarscríbhinn III nó in Iarscríbhinn IIIa. Údarú aonair a bheidh in údarú i dtaca le hearraí a liostaítear in Iarscríbhinn II.
                  3.   Maidir le húdarú le haghaidh idirthuras earraí a liostaítear in Iarscríbhinn II, is é údarás inniúil an Bhallstáit ina bhfuil an duine nádúrtha nó dlítheanach, an t-eintiteas nó an comhlacht a iompraíonn na hearraí laistigh de chríoch chustaim an Aontais ina chónaí nó ina bhfuil sé bunaithe, mar a liostaítear in Iarscríbhinn I, a dheonóidh é. Más rud é nach bhfuil an duine, eintiteas nó comhlacht sin ina chónaí nó bunaithe i mBallstát, is é údarás inniúil an Bhallstáit ina dtarlaíonn tabhairt isteach na n-earraí i gcríoch chustaim an Aontais a dheonóidh an t-údarú. Is údarú aonair a bheidh san údarú sin.
                  4.   Is é údarás inniúil an Bhallstáit ina bhfuil an músaem bunaithe, mar a liostaítear in Iarscríbhinn I, a dheonóidh údarú i leith allmhairí a gceanglaítear faoin Rialachán seo údarú ina leith. Údarú aonair a bheidh in údarú i dtaca le hearraí a liostaítear in Iarscríbhinn II.
                  5.   Is iad seo a leanas na húdaráis a thabharfaidh údarú i ndáil le cúnamh teicniúil a sholáthar maidir le hearraí a liostaítear in Iarscríbhinn II:
                  
                              (a)
                           
                           
                              údarás inniúil an Bhallstáit ina bhfuil an soláthróir cúnaimh theicniúil ina chónaí nó ina bhfuil sé bunaithe, de réir mar a liostaítear in Iarscríbhinn I, nó, mura bhfuil Ballstát den sórt sin ann, údarás inniúil an Bhallstáit a bhfuil an soláthróir cúnaimh theicniúil ina náisiúnach de nó ar faoina dhlí atá an soláthróir sin corpraithe nó comhdhéanta, má tá an cúnamh le soláthar do mhúsaem i dtríú tír; nó
                           
                        
                              (b)
                           
                           
                              údarás inniúil an Bhallstáit ina bhfuil an músaem bunaithe, mar a liostaítear in Iarscríbhinn I, má tá an cúnamh sin le soláthar do mhúsaem san Aontas.
                           
                        6.   Údarás inniúil an Bhallstáit ina bhfuil an soláthróir cúnaimh theicniúil ina chónaí nó ina bhfuil sé bunaithe, de réir mar a liostaítear in Iarscríbhinn I, nó, mura bhfuil Ballstát den sórt sin ann, údarás inniúil an Bhallstáit a bhfuil an soláthróir cúnaimh theicniúil ina náisiúnach de nó ar faoina dhlí atá an soláthróir sin corpraithe nó comhdhéanta, is é a dhéanfaidh údarú le haghaidh soláthar cúnaimh theicniúil a bhaineann leis na hearraí a liostaítear in Iarscríbhinn III nó in Iarscríbhinn IIIa a dheonú.
                  7.   Údarás inniúil an Bhallstáit ina bhfuil an bróicéir ina chónaí nó ina bhfuil sé bunaithe, de réir mar a liostaítear in Iarscríbhinn I, nó, mura bhfuil Ballstát den sórt sin ann, údarás inniúil an Bhallstáit a bhfuil an bróicéir ina náisiúnach de nó ar faoina dhlí atá an bróicéir sin corpraithe nó comhdhéanta, is é a dhéanfaidh údarú le haghaidh soláthar seirbhísí bróicéireachta a bhaineann leis na hearraí a liostaítear in Iarscríbhinn III nó in Iarscríbhinn IIIa a dheonú. Déanfar údarú den sórt sin a dheonú le haghaidh cainníocht shocraithe d'earraí sonracha a bhíonn á ngluaiseacht idir dhá cheann nó níos mó de thríú tíortha. Beidh suíomh na n-earraí sa tríú tír as ar thionscain siad, an úsáideoir deiridh agus suíomh beacht an úsáideora deiridh a shainaithint go soiléir.
                  8.   An fhaisnéis ábhartha uile a theastaíonn i gcomhair a n-iarratas ar údarú onnmhairiúcháin aonair nó foriomlán le haghaidh onnmhairithe nó le haghaidh seirbhísí bróicéireachta, le haghaidh údarú do chúnamh theicniúil, le haghaidh údarú allmhairiúcháin aonair nó le haghaidh údarú aonair le haghaidh idirthurais, cuirfidh na hiarratasóirí ar fáil í don údarás inniúil.
                  Maidir le honnmhairithe, gheobhaidh na húdaráis inniúla an fhaisnéis iomlán faoin úsáideoir deiridh, faoin tír is ceann scríbe agus faoi úsáid deiridh na n-earraí.
                  Maidir le seirbhísí bróicéireachta, gheobhaidh na húdaráis inniúla go háirithe mionsonraí faoi shuíomh na n-earraí sa tríú tír as ar thionscain siad, tuairisc shoiléir ar na hearraí agus ar an gcainníocht atá i gceist, na tríú páirtithe atá páirteach san idirbheart, an tríú tír atá mar cheann scríbe, an t-úsáideoir deiridh sa tír sin agus suíomh beacht an úsáideora deiridh.
                  Féadfaidh deonú údaraithe bheith faoi réir ráiteas úsáide deiridh, más iomchuí.
                  9.   De mhaolú ar mhír 8, i gcás ina mbíonn monaróir nó ionadaí monaróra chun onnmhairiú nó díol nó aistriú a dhéanamh ar earraí atá ar áireamh i bpointe 3.2 nó i bpointe 3.3 d'Iarscríbhinn III nó i roinn 1 d'Iarscríbhinn IIIa chuig dáileoir i dtrí tír, cuirfidh an monaróir faisnéis ar fáil faoi na socruithe agus na bearta a bheidh déanta chun cosc a chur le húsáid na n-earraí atá ar áireamh i bpointe 3.2 nó i bpointe 3.3 d'Iarscríbhinn III le haghaidh céastóireachta nó le haghaidh íde nó pionós eile atá cruálach, mídhaonna nó táireach nó chun cosc a chur le húsáid na n-earraí atá ar áireamh i roinn 1 d'Iarscríbhinn IIIa le haghaidh phionós an bháis, faoin tír is ceann scríbe agus, má tá sí ar fáil, faisnéis faoin úsáid deiridh agus faoi úsáideoirí deiridh na n-earraí.
                  10.   Arna iarraidh sin ag sásra náisiúnta coisctheach arna bhunú faoi Phrótacal Roghnach Choinbhinsiún 1984 in aghaidh Céastóireachta agus in aghaidh Íde nó Pionóis Eile atá Cruálach, Mídhaonna nó Táireach, féadfaidh na húdaráis inniúla a chinneadh an fhaisnéis a bheidh faighte acu ó iarratasóir faoin tír is ceann scríbe, faoin gcoinsíní, faoin úsáid deiridh agus faoi na húsáideoirí deiridh nó, i gcás inarb ábhartha, faoin dáileoir, mar aon le faisnéis faoi na socruithe agus na bearta dá dtagraítear i mír 8, a chur ar fáil don sásra náisiúnta coisctheach a iarrann an fhaisnéis sin. Tabharfaidh na húdaráis inniúla éisteacht don iarratasóir sula gcuirfidh siad an fhaisnéis sin ar fáil agus féadfaidh siad srianta a chur ar an úsáid a fhéadfar a bhaint as an bhfaisnéis. Déanfaidh na húdaráis inniúla a gcuid cinntí i gcomhréir leis na dlíthe náisiúnta agus leis an gcleachtas náisiúnta.
                  11.   Próiseálfaidh na Ballstáit iarrataí ar údaruithe aonair nó foriomlána laistigh de thréimhse ama a bheidh le socrú faoin dlí náisiúnta nó faoin gcleachtas náisiúnta.”
               
            
                  (12)
               
               
                  Cuirtear an méid seo a leanas in ionad Airteagal 9:
                  “Airteagal 9
                  Údaruithe
                  1.   Déanfar údaruithe le haghaidh onnmhairiú, allmhairiú nó idirthuras a eisiúint i bhfoirm a bheidh ar aon dul leis an múnla a leagtar amach in Iarscríbhinn V. Déanfar údaruithe maidir le seirbhísí bróicéireachta a eisiúint i bhfoirm a bheidh ar aon dul leis an múnla a leagtar amach in Iarscríbhinn VI. Déanfar údaruithe maidir le cúnamh teicniúil a eisiúint i bhfoirm a bheidh ar aon dul leis an múnla a leagtar amach in Iarscríbhinn VII. Beidh na húdaruithe sin bailí ar fud an Aontais. Mairfidh an tréimhse bhailíochta a bheidh ag údarú ó thrí mhí go dtí dhá mhí dhéag agus féadfar í a fhadú suas le 12 mhí. Mairfidh an tréimhse bhailíochta a bheidh ag údarú foriomlán ó bhliain amháin go dtí trí bliana agus féadfar í a fhadú suas le dhá bhliain.
                  2.   Údarú le haghaidh onnmhairiú a dheonaítear i gcomhréir le hAirteagal 6 nó le hAirteagal 7c, tuigtear leis gurb údarú é don onnmhaireoir cúnamh teicniúil a sholáthar don úsáideoir deiridh a mhéad go bhfuil an cúnamh sin riachtanach le haghaidh suiteáil, oibriú, cothabháil nó deisiú na n-earraí sin a bhfuil údarú tugtha dá n-onnmhairiú.
                  3.   Féadfar na húdaruithe a eisiúint go leictreonach. Déanfar na nósanna imeachta sonracha a bhunú ar bhonn náisiúnta. Ballstáit a bhainfidh leas as an rogha seo, cuirfidh siad an Coimisiún ar an eolas.
                  4.   Údaruithe le haghaidh onnmhairiú, allmhairiú, idirthurais, soláthar cúnaimh theicniúil nó soláthar seirbhísí bróicéireachta, beidh siad faoi réir aon cheanglas agus coinníollacha a measann an t-údarás inniúil iad a bheith iomchuí.
                  5.   Féadfaidh na húdaráis inniúla, ag gníomhú dóibh i gcomhréir leis an Rialachán seo, diúltú údarú a dheonú agus féadfaidh siad údarú atá deonaithe cheana acu a chur ar neamhní, a fhionraí, a mhodhnú nó a chúlghairm.”
               
            
                  (13)
               
               
                  In Airteagal 10, cuirtear an méid seo a leanas in ionad mhír 2:
                  “2.   Má dhéantar dearbhú custaim i dtaca le hearraí a liostaítear in Iarscríbhinn II, in Iarscríbhinn III nó in Iarscríbhinn IIIa agus go ndeimhnítear nach bhfuil aon údarú deonaithe de bhun an Rialacháin seo don onnmhairiú nó allmhairiú beartaithe, déanfaidh na húdaráis chustaim na hearraí atá dearbhaithe a choinneáil agus cuirfidh siad an t-onnmhaireoir nó an t-allmhaireoir ar an eolas mar gheall an bhféidearthacht atá ann iarratas ar údarú a dhéanamh de bhun an Rialacháin seo. Mura ndéantar aon iarratas ar údarú laistigh de shé mhí i ndiaidh thráth na coinneála, nó má dhéanann an t-údarás inniúil iarratas den sórt sin a dhíbhe, déanfaidh na húdaráis inniúla na hearraí a bheidh coinnithe a dhiúscairt i gcomhréir leis an dlí náisiúnta is infheidhme.”
               
            
                  (14)
               
               
                  Cuirtear an méid seo a leanas in ionad Airteagal 11:
                  “Airteagal 11
                  Ceanglas maidir le fógra a thabhairt agus maidir le comhairliúchán
                  1.   Tabharfaidh Ballstát fógra do na Ballstáit eile agus don Choimisiún más rud é go nglacann a chuid údarás inniúil, de réir mar a liostaítear in Iarscríbhinn I, cinneadh lena ndéantar iarratas ar údarú faoin Rialachán seo a dhíbhe nó má dhéanann siad údarú a bhí deonaithe acu a chur ar neamhní. Déanfar fógra den sórt sin a thabhairt tráth nach déanaí ná 30 lá i ndiaidh dháta an chinnidh nó an neamhnithe.
                  2.   Rachaidh an t-údarás inniúil, trí bhealaí taidhleoireachta i gcás inar gá sin nó i gcás inarb iomchuí, i mbun comhairliúcháin leis an údarás nó leis na húdaráis a rinne, sna trí bliana roimhe sin, iarratas ar údarú d'onnmhairiú, d'idirthuras, do sholáthar cúnaimh theicniúil do dhuine, d'eintiteas nó do chomhlacht i dtríú tír nó do sholáthar seirbhísí bróicéireachta a dhíbhe faoin Rialacháin seo más rud é go bhfaigheann sé iarratas i dtaca le honnmhairiú, le hidirthuras, le soláthar cúnaimh theicniúil do dhuine, d'eintiteas nó do chomhlacht i dtríú tír nó i dtaca le soláthar seirbhísí bróicéireachta lena mbaineann go bunúsach idirbheart comhionann leis an idirbheart dá dtagraítear san iarratas sin a rinneadh níos túisce agus go measann an t-údarás inniúil sin gur cheart, mar sin féin, an t-údarú a dheonú.
                  3.   Más rud é, tar éis na gcomhairliúchán dá dtagraítear i mír 2, go gcinneann an t-údarás inniúil údarú a dheonú, déanfaidh an Ballstát ábhartha na Ballstáit eile agus an Coimisiún a chur ar an eolas láithreach i dtaobh a chinnidh agus míneoidh sé na cúiseanna atá aige lena chinneadh, agus á dhéanamh sin dó cuirfidh sé fáisnéis thacaíochta faoina mbráid de réir mar is iomchuí.
                  4.   I gcás ina bhfuil diúltú údarú a dheonú bunaithe ar thoirmeasc náisiúnta i gcomhréir le hAirteagal 7(1) nó le hAirteagal 7a(4), ní cinneadh a bheidh ann lena ndéantar iarratas a dhíbhe de réir bhrí mhír 1 den Airteagal seo.
                  5.   Na fógraí uile a cheanglaítear a dheánamh faoin Airteagal seo, déanfar iad trí chóras malartaithe faisnéise atá slán agus criptithe.”
               
            
                  (15)
               
               
                  Cuirtear an méid seo a leanas in ionad Airteagal 12:
                  “Airteagal 12
                  Na hIarscríbhinní a leasú
                  Cumhachtaítear don Choimisiún gníomhartha tarmligthe a ghlacadh i gcomhréir le hAirteagal 15a, chun Iarscríbhinní I, II, III, IIIa, IIIb, IV, V, VI agus VII a leasú. Na sonraí in Iarscríbhinn I maidir leis na húdaráis inniúla de chuid na mBallstát, déanfar iad a leasú ar bhonn faisnéise a chuirfidh na Ballstáit ar fáil.
                  Más rud é, i gcás leasú ar Iarscríbhinní II, III, IIIa nó IIIb, gur gá sin a dhéanamh ar mhórfhoras práinne, beidh feidhm ag an nós imeachta dá bhforáiltear in Airteagal 15b maidir le gníomhartha tarmligthe arna nglacadh de bhun an Airteagail seo.”
               
            
                  (16)
               
               
                  Cuirtear isteach an t-airteagal seo a leanas:
                  “Airteagal 12a
                  Iarrataí ar earraí a chur le ceann de na liostaí earraí
                  1.   Féadfaidh gach Ballstát iarraidh chuí-réasúnaithe a chur chuig an gCoimisiún chun earraí atá deartha le haghaidh fhorfheidhmiú an dlí nó a mhargú le haghaidh fhorfheidhmiú an dlí a chur isteach in Iarscríbhinn II, in Iarscríbhinn III nó in Iarscríbhinn IIIa. San iarraidh sin beidh faisnéis maidir leis na nithe seo a leanas:
                  
                              (a)
                           
                           
                              dearadh agus saintréithe na n-earraí;
                           
                        
                              (b)
                           
                           
                              na críocha uile ar féidir iad a úsáid chucu; agus
                           
                        
                              (c)
                           
                           
                              na rialacha idirnáisiúnta nó intíre a shárófaí dá n-úsáidfí na hearraí sin le haghaidh fhorfheidhmiú an dlí.
                           
                        Nuair a bheidh an iarraidh uaidh á dhíriú ag an mBallstát chuig an gCoimisiún, déanfaidh an Ballstát iarrthach an iarraidh sin a chur ar aghaidh freisin chuig na Ballstáit eile freisin.
                  2.   Féadfaidh an Coimisiún, laistigh de thrí mhí tar éis an iarraidh a fháil, a iarraidh ar an mBallstát iarrthach faisnéis bhreise a sholáthar, má mheasann sé nach bhfuil aghaidh tugtha san iarraidh ar cheann amháin nó níos mó de na pointí ábhartha nó go dteastaíonn faisnéis bhreise faoi cheann amháin nó níos mó de na pointí ábhartha. Cuirfidh sé in iúl cad iad na pointí ar gá faisnéis bhreise a chur ar fáil fúthu. Cuirfidh an Coimisiún a chuid ceisteanna ar aghaidh chuig na Ballstáit eile. Féadfaidh na Ballstáit eile tuilleadh faisnéise a sholáthar don Choimisiún ar mhaithe le measúnú a dhéanamh ar an iarraidh.
                  3.   Má mheasann sé nach gá faisnéis bhreise a iarraidh nó, i gcás inarb infheidhme, ar fháil na faisnéise breise a d'iarr sé amhlaidh, tosóidh an Coimisiún laistigh d'fhiche seachtaine tar éis an iarraidh nó an fhaisnéis bhreise faoi seach a fháil ar an nós imeachta chun an leasú a iarradh a ghlacadh nó cuirfidh sé in iúl do na Ballstáit iarrthacha cad iad na cúiseanna atá aige gan an méid sin a dhéanamh.”
               
            
                  (17)
               
               
                  In Airteagal 13, cuirtear isteach an mhír seo a leanas:
                  “3a.   Ullmhóidh an Coimisiún tuarascáil bhliantúil arb éard a bheidh inti na tuarascálacha bliantúla maidir le gníomhaíochtaí dá dtagraítear i mír 3. Cuirfear an tuarascáil bhliantúil sin ar fáil go poiblí.”
               
            
                  (18)
               
               
                  Cuirtear isteach an t-airteagal seo a leanas:
                  “Airteagal 13a
                  Sonraí pearsanta a phróiseáil
                  Próiseálfar agus malartófar sonraí pearsanta i gcomhréir leis na rialacha a leagtar síos i dTreoir 95/46/CE ó Pharlaimint na hEorpa agus ón gComhairle (*5) agus i Rialachán (CE) Uimh. 45/2001 ó Pharlaimint na hEorpa agus ón gComhairle (*6).
                  
                     (*5)  Treoir 95/46/CE ó Pharlaimint na hEorpa agus ón gComhairle an 24 Deireadh Fómhair 1995 maidir le daoine aonair a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin (IO L 281, 23.11.1995, lch. 31)."
						
                  
                     (*6)  Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le cosaint daoine aonair i ndáil le sonraí pearsanta a bheith á bpróiseáil ag institiúidí agus comhlachtaí an Chomhphobail agus maidir le saorghluaiseacht sonraí den sórt sin (IO L 8, 12.1.2001, lch. 1).”"
						
               
            
                  (19)
               
               
                  Cuirtear an méid seo a leanas in ionad Airteagal 15a:
                  “Airteagal 15a
                  An tarmligean a fheidhmiú
                  1.   Is faoi réir na gcoinníollacha leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.
                  2.   Déanfar an chumhacht chun gníomhartha tarmligthe a ghlacadh dá dtagraítear in Airteagal 12 a thabhairt don Choimisiún go ceann tréimhse cúig bliana amhail ón 16 Nollaig 2016. Déanfaidh an Coimisiún, tráth nach déanaí ná naoi mí roimh dheireadh na tréimhse cúig bliana, tuarascáil a tharraingt suas maidir le tarmligean na cumhachta. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná trí mhí roimh dheireadh gach tréimhse.
                  3.   Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 12 a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.
                  4.   Sula ndéanfaidh sé gníomh tarmligthe a ghlacadh, rachaidh an Coimisiún i mbun comhairliúcháin le saineolaithe arna n-ainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr (*7).
                  5.   A luaithe a ghlacfaidh sé gníomh tarmligthe, tabharfaidh an Coimisiún fógra, an tráth céanna, do Pharlaimint na hEorpa agus don Chomhairle faoi.
                  6.   Ní thiocfaidh gníomh tarmligthe a ghlactar de bhun Airteagal 12 i bhfeidhm ach amháin mura mbeidh aon agóid curtha in iúl ag Parlaimint na hEorpa nó an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dhul in éag na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear síneadh dhá mhí leis an tréimhse sin ar thionscnamh Pharlaimint na hEorpa nó na Comhairle.
                  
                     (*7)  IO L 123, 12.5.2016, lch. 1.”"
						
               
            
                  (20)
               
               
                  Cuirtear isteach na hairteagail seo a leanas:
                  “Airteagal 15b
                  Nós imeachta práinne
                  1.   Tiocfaidh gníomhartha tarmligthe a ghlactar faoin Airteagal seo i bhfeidhm gan mhoill agus beidh feidhm acu ar choinníoll nach léirítear aon agóid i gcomhréir le mír 2. Déanfar na cúiseanna le húsáid a bhaint as an nós imeachta práinne a lua san fhógra faoi ghníomhartha tarmligthe a thugtar do Pharlaimint na hEorpa agus don Chomhairle.
                  2.   Féadfaidh Parlaimint na hEorpa nó an Chomhairle agóid a dhéanamh i gcoinne gníomh tarmligthe i gcomhréir leis an nós imeachta dá dtagraítear in Airteagal 15a(6). Sa chás sin, déanfaidh an Coimisiún an gníomh tarmligthe a aisghairm láithreach tar éis do Pharlaimint na hEorpa nó don Chomhairle fógra a thabhairt maidir leis an gcinneadh chun agóid a dhéanamh.
                  Airteagal 15c
                  An Grúpa Comhordaithe um Fhrith-Chéastóireacht
                  1.   Bunófar Grúpa Comhordaithe um Fhrith-Chéastóireacht agus beidh ionadaí ón gCoimisiún ina chathaoirleach air. Déanfaidh gach Ballstát ionadaí don Ghrúpa seo a cheapadh.
                  2.   Scrúdóidh an Grúpa Comhordaithe aon cheisteanna a bhaineann le cur i bhfeidhm an Rialacháin seo, lena n-áirítear, agus gan teorannú, malartú faisnéise maidir le cleachtais riaracháin agus aon cheisteanna eile a fhéadfaidh an Cathaoirleach nó ionadaí Ballstáit a ardú.
                  3.   Féadfaidh an Grúpa Comhordaithe um Fhrith-Chéastóireacht, cibé uair a mheasann sé gur gá sin, dul i gcomhairle le honnmhaireoirí, le bróicéirí, le soláthróirí cúnaimh theicniúil agus le geallsealbhóirí ábhartha eile lena mbaineann an Rialachán seo.
                  4.   Déanfaidh an Coimisiún tuarascáil bhliantúil a thíolacadh i scríbhinn do Pharlaimint na hEorpa maidir le gníomhaíochtaí, scrúduithe agus comhairliúcháin an Ghrúpa Comhordaithe um Fhrith-Chéastóireacht.
                  Déanfar an tuarascáil bhliantúil a tharraingt suas agus aird chuí á tabhairt ar a riachtanaí atá sé gan an bonn a bhaint de na leasanna tráchtála atá ag daoine nádúrtha nó dlítheanacha. Is i modh rúin a bheidh na pléití sa ghrúpa.
                  Airteagal 15d
                  Athbhreithniú
                  1.   Faoin 31 Iúil 2020, agus gach cúig bliana ina dhiaidh sin, déanfaidh an Coimisiún athbhreithniú ar chur chun feidhme an Rialacháin seo agus cuirfidh sé tuarascáil chuimsitheach um chur chun feidhme agus um measúnú tionchair faoi bhráid Pharlaimint na hEorpa agus na Comhairle, agus féadfaidh sé go mbeidh tograí san áireamh sa tuarascáil i ndáil leis an Rialachán seo a leasú. San athbhreithniú sin, déanfar measúnú ar a riachtanaí atá sé na gníomhaíochtaí a dhéanann náisiúnaigh AE ar an gcoigríoch a chur san áireamh. Tabharfaidh Ballstáit an fhaisnéis uile is iomchuí don Choimisiún chun an tuarascáil a ullmhú.
                  2.   I ranna speisialta den tuarascáil, déileálfar leis na nithe seo a leanas:
                  
                              (a)
                           
                           
                              an Grúpa Comhordaithe um Fhrith-Chéastóireacht agus a chuid gníomhaíochtaí. Déanfar an tuarascáil a tharraingt suas agus aird chuí á tabhairt ar a riachtanaí atá sé gan an bonn a bhaint de na leasanna tráchtála atá ag daoine nádúrtha nó dlítheanacha. Is i modh rúin a bheidh na pléití sa ghrúpa; agus
                           
                        
                              (b)
                           
                           
                              faisnéis faoi na bearta a bheidh glactha ag na Ballstáit de bhun Airteagal 17(1) agus a mbeidh fógra ina dtaobh tugtha don Choimisiún de bhun Airteagal 17(2).”
                           
                        
            
                  (21)
               
               
                  In Airteagal 18, cuirtear an méid seo a leanas in ionad mhír 1:
                  “1.   Beidh ag an Rialachán seo an raon feidhme críochach céanna agus atá ag na Conarthaí, ach amháin i gcás na chéad fomhíre d'Airteagal 3(1), na chéad fomhíre d'Airteagal 4(1), Airteagail 4a, 5, 6a, 5, 7, 7b agus 7d, Airteagal 8(1) go (4) agus Airteagal 10, a mbeidh feidhm acu sin maidir le:
                  
                              —
                           
                           
                              críoch chustaim an Aontais,
                           
                        
                              —
                           
                           
                              críocha Spáinneacha Ceuta agus Melilla,
                           
                        
                              —
                           
                           
                              críoch Ghearmánach Helgoland.”
                           
                        
            
                  (22)
               
               
                  Leasaítear na hIarscríbhinní mar a leanas:
                  
                              (a)
                           
                           
                              In Iarscríbhinn II, cuirtear an méid seo a leanas in ionad ítim 1.1:
                              
                                          Cód AC
                                       
                                       
                                          Tuairisc
                                       
                                    
                                          “ex 4421 90 97 
                                          ex 8208 90 00 
                                       
                                       
                                          
                                                      1.1
                                                   
                                                   
                                                      Crocha, gilitíní agus lanna le haghaidh gilitíní”
                                                   
                                                
                                    
                        
                              (b)
                           
                           
                              In Iarscríbhinn III, scriostar roinn 4 agus roinn 5.
                           
                        
                              (c)
                           
                           
                              Cuirtear isteach Iarscríbhinn IIIa nua, a leagtar a téacs amach in Iarscríbhinn I a ghabhann leis an Rialachán seo.
                           
                        
                              (d)
                           
                           
                              Cuirtear isteach Iarscríbhinn IIIb nua, a leagtar a téacs amach in Iarscríbhinn II a ghabhann leis an Rialachán seo.
                           
                        
                              (e)
                           
                           
                              Cuirtear Iarscríbhinn VI nua leo, a leagtar a téacs amach in Iarscríbhinn III a ghabhann leis an Rialachán seo.
                           
                        
                              (f)
                           
                           
                              Cuirtear Iarscríbhinn VII nua leo, a leagtar a téacs amach in Iarscríbhinn IV a ghabhann leis an Rialachán seo.
                           
                        
            Airteagal 2
      Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.
      Beidh pointe 9 d'Airteagal 1 agus, a mhéid a chuireann sé Airteagal 7e isteach, pointe 10 d'Airteagal 1 infheidhme ón 17 Márta 2017.
      
         Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
         Arna dhéanamh in Strasbourg, an 23 Samhain 2016.
         
            
               Thar ceann Pharlaimint na hEorpa
            
            
               An tUachtarán
            
            M. SCHULZ
         
         
            
               Thar ceann na Comhairle
            
            
               An tUachtarán
            
            I. KORČOK
         
      
      
         (1)  Seasamh ó Pharlaimint na hEorpa agus ón gComhairle an 4 Deireadh Fómhair 2016 (nár foilsíodh fós san Iris Oifigiúil) agus cinneadh ón gComhairle an 14 Samhain 2016.
      
         (2)  Rialachán (CE) Uimh. 1236/2005 ón gComhairle an 27 Meitheamh 2005 maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach (IO L 200, 30.7.2005, lch. 1).
      
         (3)  Rún ó Pharlaimint na hEorpa an 17 Meitheamh 2010 maidir le cur chun feidhme Rialachán (CE) Uimh. 1236/2005 ón gComhairle maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach (IO C 236 E, 12.8.2011, lch. 107).
      
         (4)  Rialachán Cur Chun Feidhme (AE) Uimh. 1352/2011 ón gComhairle an 20 Nollaig 2011 lena leasaítear Rialachán (CE) Uimh. 1236/2005 ón gComhairle maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach (IO L 338, 21.12.2011, lch. 31).
      
         (5)  Rialachán Cur Chun Feidhme (AE) Uimh. 775/2014 ón gComhairle an 16 Iúil 2014 lena leasaítear Rialachán (CE) Uimh. 1236/2005 ón gComhairle maidir le trádáil in earraí áirithe a d'fhéadfaí a úsáid le haghaidh phionós an bháis, le haghaidh céastóireachta nó le haghaidh íde nó pionós eile atá cruálach, mídhaonna nó táireach (IO L 210, 17.7.2014, lch. 1).
      
         (6)  Comhsheasamh 2008/944/CBES ón gComhairle an 8 Nollaig 2008 lena sainmhínítear comhrialacha lena rialaítear rialú onnmhairithe trealaimh agus teicneolaíochta míleata (IO L 335, 13.12.2008, lch. 99).
      
         (7)  Rialachán (CE) Uimh. 428/2009 ón gComhairle an 5 Bealtaine 2009 lena ndéantar córas Comhphobail a chur ar bun chun rialú a dhéanamh ar onnmhairiú, ar aistriú agus ar bhróicéireacht ítimí dé-úsáide agus ar iad a bheith ar idirthuras (IO L 134, 29.5.2009, lch. 1).
      
         (8)  Rialachán (AE) Uimh. 258/2012 ó Pharlaimint na hEorpa agus ón gComhairle an 14 Márta 2012 lena gcuirtear Airteagal 10 de Phrótacal na Náisiún Aontaithe i gcoinne monarú agus gáinneáil aindleathach arm tine, a bpáirteanna agus a gcomhpháirteanna agus a n-armlóin, lena bhforlíontar Coinbhinsiún na Náisiún Aontaithe in aghaidh coireachta eagraithe trasnáisiúnta (Prótacal Arm Tine na Náisiún Aontaithe) chun feidhme, agus lena mbunaítear údarú onnmhairiúcháin agus bearta allmhairiúcháin agus gluaiseachta idirthurais le haghaidh arm tine, a bpáirteanna agus a gcomhpháirteanna agus a n-armlóin (IO L 94, 30.3.2012, lch. 1).
      
         (9)  Treoir 95/46/CE ó Pharlaimint na hEorpa agus ón gComhairle an 24 Deireadh Fómhair 1995 maidir le daoine aonair a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin (IO L 281, 23.11.1995, lch. 31).
      
         (10)  Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le daoine aonair a chosaint i ndáil le sonraí pearsanta a phróiseáil ag institiúidí agus ag comhlachtaí an Chomhphobail agus maidir le saorghluaiseacht na sonraí sin (IO L 8, 12.1.2001, lch. 1).
      
         (11)  Rialachán (AE) Uimh. 37/2014 ó Pharlaimint na hEorpa agus ón gComhairle an 15 Eanáir 2014 lena leasaítear rialacháin áirithe a bhaineann leis an gcomhbheartas tráchtála a mhéid a bhaineann leis na nósanna imeachta chun bearta áirithe a ghlacadh (IO L 18, 21.1.2014, lch. 1).
      
         (12)  IO L 123, 12.5.2016, lch. 1.
      
         IARSCRÍBHINN I
         
            
               “IARSCRÍBHINN IIIa
               
                  EARRAÍ A D'FHÉADFAÍ A ÚSÁID LE HAGHAIDH PHIONÓS AN BHÁIS DÁ DTAGRAÍTEAR IN AIRTEAGAL 7b
               
               
                           Cód AC
                        
                        
                           Tuairisc
                        
                     
                            
                        
                        
                           
                                       1.
                                    
                                    
                                       Táirgí a d'fhéadfaí a úsáid chun daoine a chur chun báis le hinstealladh marfach, mar a leanas:
                                    
                                 
                     
                            
                        
                        
                           
                                       1.1.
                                    
                                    
                                       Oibreáin barbatúráite ainéistéiseacha a ghníomhaíonn go gearrthréimhseach agus go meántréimhseach lena n-áirítear, ach nach dteorannaítear chuig:
                                    
                                 
                     
                           ex 2933 53 90  [(a) go (f)]
                           ex 2933 59 95  [(g) agus (h)]
                        
                        
                           
                                       (a)
                                    
                                    
                                       aimileabarbatón (CAS RN 57-43-2)
                                    
                                 
                                       (b)
                                    
                                    
                                       salann sóidiam aimileabarbatóin (CAS RN 64-43-7)
                                    
                                 
                                       (c)
                                    
                                    
                                       peantabarbatón (CAS RN 76-74-4)
                                    
                                 
                                       (d)
                                    
                                    
                                       salann sóidiam peantabarbatóin (CAS 57-33-0)
                                    
                                 
                                       (e)
                                    
                                    
                                       seacabarbatón (CAS RN 76-73-3)
                                    
                                 
                                       (f)
                                    
                                    
                                       salann sóidiam seacabarbatóin(CAS RN 309-43-3)
                                    
                                 
                                       (g)
                                    
                                    
                                       tiaipeantán (CAS RN 76-75-5)
                                    
                                 
                                       (h)
                                    
                                    
                                       salann sóidiam tiaipeanteáin, (CAS RN 71-73-8), dá ngairtear sóidiam tiaipeantóin freisin
                                    
                                 
                     
                           ex 3003 90 00 
                           ex 3004 90 00 
                           ex 3824 90 96 
                        
                        
                           Rialaítear leis an ítim seo freisin táirgí ina bhfuil ceann de na hoibreáin ainéistéiseacha atá liostaithe faoi oibreáin a ghníomhaíonn go gearrthréimhseach nó go meántréimhseach.”
                        
                     
         
      
      
         IARSCRÍBHINN II
         
            
               “IARSCRÍBHINN IIIb
               
                  ÚDARÚ GINEARÁLTA ONNMHAIRIÚCHÁIN AE GEA 1236/2005
               
               Cuid 1 — Earraí
               Cumhdaítear faoin údarú ginearálta onnmhairiúcháin seo na hearraí sin atá liostaithe in aon taifead in Iarscríbhinn IIIa a ghabhann le Rialachán (CE) Uimh. 1236/2005 ón gComhairle (*1).
               Cumhdaítear faoi freisin soláthar cúnaimh theicniúil don úsáideoir deiridh sa mhéid go bhfuil gá le cúnamh den sórt sin chun na hearraí sin a bhfuil a n-onnmhairiú údaraithe a shuiteáil, a oibriú, a chothabháil nó a dheisiú, má chuireann an t-onnmhaireoir cúnamh den sórt sin ar fáil.
               Cuid 2 — Cinn Scríbe
               Níl údarú onnmhairiúcháin faoi Rialachán (CE) Uimh 1236/2005 ag teastáil i leith soláthairtí go tír nó go críoch ar cuid í de chríoch chustaim an Aontais, a n-áirítear inti chun críche an Rialacháin seo Ceuta, Helgoland agus Melilla (Airteagal 18(2)).
               Tá an t-údarú ginearálta onnmhairiúcháin seo bailí ar fud an Aontais i gcás onnmhairí chuig na cinn scríbe seo a leanas:
               
                            
                        
                        
                           Críocha na Danmhairge nach n-áirítear sa chríoch chustaim:
                           
                                       —
                                    
                                    
                                       Oileáin Fharó
                                    
                                 
                                       —
                                    
                                    
                                       An Ghraonlainn
                                    
                                 
                     
                            
                        
                        
                           Críocha na Fraince nach n-áirítear sa chríoch chustaim:
                           
                                       —
                                    
                                    
                                       Polainéis na Fraince,
                                    
                                 
                                       —
                                    
                                    
                                       Críocha an Deiscirt agus an Antartaigh de chuid na Fraince,
                                    
                                 
                                       —
                                    
                                    
                                       An Nua-Chaladóin agus a Spleáchríocha,
                                    
                                 
                                       —
                                    
                                    
                                       Saint Barthélemy,
                                    
                                 
                                       —
                                    
                                    
                                       San Pierre agus Miquelon,
                                    
                                 
                                       —
                                    
                                    
                                       Oileáin Wallis agus Futuna
                                    
                                 
                     
                            
                        
                        
                           Críocha na hÍsiltíre nach n-áirítear sa chríoch chustaim:
                           
                                       —
                                    
                                    
                                       Arúba,
                                    
                                 
                                       —
                                    
                                    
                                       Bonaire,
                                    
                                 
                                       —
                                    
                                    
                                       Cúrasó,
                                    
                                 
                                       —
                                    
                                    
                                       Saba,
                                    
                                 
                                       —
                                    
                                    
                                       Sint Eustasius,
                                    
                                 
                                       —
                                    
                                    
                                       Sint Maarten
                                    
                                 
                     
                            
                        
                        
                           Críocha ábhartha na Breataine nach n-áirítear sa chríoch chustaim:
                           
                                       —
                                    
                                    
                                       Angaíle,
                                    
                                 
                                       —
                                    
                                    
                                       Beirmiúda,
                                    
                                 
                                       —
                                    
                                    
                                       Oileáin Fháclainne,
                                    
                                 
                                       —
                                    
                                    
                                       Giobráltar,
                                    
                                 
                                       —
                                    
                                    
                                       Montsarat,
                                    
                                 
                                       —
                                    
                                    
                                       San Héilin agus a Spleáchríocha,
                                    
                                 
                                       —
                                    
                                    
                                       Seoirsia Theas agus Oileáin Sandwich Theas,
                                    
                                 
                                       —
                                    
                                    
                                       Oileáin na dTurcach agus Caicos
                                    
                                 
                     
                            
                        
                        
                           An Albáin
                        
                     
                            
                        
                        
                           Andóra
                        
                     
                            
                        
                        
                           An Airgintín
                        
                     
                            
                        
                        
                           An Astráil
                        
                     
                            
                        
                        
                           Beinin
                        
                     
                            
                        
                        
                           An Bholaiv
                        
                     
                            
                        
                        
                           An Bhoisnia agus an Heirseagaivéin
                        
                     
                            
                        
                        
                           Ceanada
                        
                     
                            
                        
                        
                           Rinn Verde
                        
                     
                            
                        
                        
                           An Cholóim
                        
                     
                            
                        
                        
                           Cósta Ríce
                        
                     
                            
                        
                        
                           Djibouti
                        
                     
                            
                        
                        
                           Eacuadór
                        
                     
                            
                        
                        
                           Iar-Phoblacht Iúgslavach na Macadóine
                        
                     
                            
                        
                        
                           An Ghabúin
                        
                     
                            
                        
                        
                           An tSeoirsia
                        
                     
                            
                        
                        
                           Guine-Bissau
                        
                     
                            
                        
                        
                           Hondúras
                        
                     
                            
                        
                        
                           An Íoslainn
                        
                     
                            
                        
                        
                           An Chirgeastáin
                        
                     
                            
                        
                        
                           An Libéir
                        
                     
                            
                        
                        
                           Lichtinstéin
                        
                     
                            
                        
                        
                           Meicsiceo
                        
                     
                            
                        
                        
                           An Mholdóiv
                        
                     
                            
                        
                        
                           An Mhongóil
                        
                     
                            
                        
                        
                           Montainéagró
                        
                     
                            
                        
                        
                           Mósaimbíc
                        
                     
                            
                        
                        
                           An Namaib
                        
                     
                            
                        
                        
                           Neipeal
                        
                     
                            
                        
                        
                           An Nua-Shéalainn
                        
                     
                            
                        
                        
                           Nicearagua
                        
                     
                            
                        
                        
                           An Iorua
                        
                     
                            
                        
                        
                           Panama
                        
                     
                            
                        
                        
                           Paragua
                        
                     
                            
                        
                        
                           Na hOileáin Fhilipíneacha
                        
                     
                            
                        
                        
                           Ruanda
                        
                     
                            
                        
                        
                           San Mairíne
                        
                     
                            
                        
                        
                           An tSeirbia
                        
                     
                            
                        
                        
                           Na Séiséil
                        
                     
                            
                        
                        
                           An Afraic Theas
                        
                     
                            
                        
                        
                           An Eilvéis (lena n-áirítear Büsingen agus Campione d'Italia)
                        
                     
                            
                        
                        
                           Tíomór Thoir
                        
                     
                            
                        
                        
                           An Tuirc
                        
                     
                            
                        
                        
                           An Tuircméanastáin
                        
                     
                            
                        
                        
                           An Úcráin
                        
                     
                            
                        
                        
                           Uragua
                        
                     
                            
                        
                        
                           An Úisbéiceastáin
                        
                     
                            
                        
                        
                           Veiniséala
                        
                     Cuid 3 — Coinníollacha agus ceanglais maidir leis an údarú ginearálta onnmhairiúcháin seo a úsáid
               
                           (1)
                        
                        
                           Ní féidir an t-údarú ginearálta onnmhairiúcháin seo a úsáid sna cásanna seo a leanas:
                           
                                       (a)
                                    
                                    
                                       más rud é go bhfuil toirmeasc ar an onnmhaireoir an t-údarú ginearálta onnmhairiúcháin seo a úsáid i gcomhréir le hAirteagal 8(1) de Rialachán (CE) Uimh. 1236/2005;
                                    
                                 
                                       (b)
                                    
                                    
                                       más rud é gur chuir údaráis inniúla an Bhallstáit ina bhfuil an t-onnmhaireoir ina chónaí nó bunaithe in iúl don onnmhaireoir sin go bhfuil sé, nó go bhféadfadh sé go mbeadh sé beartaithe go n-ath-onnmhaireofaí na hearraí i gceist, ina n-iomláine nó go páirteach, go tríú tír, nó go n-úsáidfí iad chun críche phionós an bháis i dtríú tír;
                                    
                                 
                                       (c)
                                    
                                    
                                       más rud é go bhfuil a fhios ag an onnmhaireoir nó go bhfuil forais réasúnta aige lena chreidiúint go bhfuil sé beartaithe na hearraí i gceist, ina n-iomláine nó go páirteach, a athonnmhairiú go tríú tír nó go mbainfear an úsáid astu chun críche phionós an bháis i dtríú tír;
                                    
                                 
                                       (d)
                                    
                                    
                                       más rud é go n-onnmhairítear na hearraí ábhartha chuig limistéar saor ó chustaim nó chuig stóras saor atá suite i gceann scríbe atá cumhdaithe leis an údarú ginearálta onnmhairiúcháin seo;
                                    
                                 
                                       (e)
                                    
                                    
                                       más rud é gurb é an t-onnmhaireoir monaróir na dtáirgí íocshláinte i gceist agus nach bhfuil comhaontú atá ceangailteach ó thaobh dlí déanta aige leis an dáileoir, á cheangal ar an dáileoir go gcuirfidh sé gach soláthar agus aistriú faoi réir thabhairt i gcrích comhaontaithe a bheadh ceangailteach ó thaobh dlí, á cheangal ar an gcustaiméir, faoi réir pionóis athchomhairligh chonarthaigh de rogha
                                       
                                                   (i)
                                                
                                                
                                                   gan aon cheann de na hearraí a fuarthas ón dáileoir a úsáid le haghaidh phionós an bháis;
                                                
                                             
                                                   (ii)
                                                
                                                
                                                   gan aon cheann de na hearraí sin a sholáthar nó a aistriú go tríú páirtí, más rud é go bhfuil a fhios ag an gcustaiméir nó go bhfuil forais réasúnta aige lena chreidiúint go bhfuil sé beartaithe na hearraí a úsáid chun críche phionós an bháis; agus
                                                
                                             
                                                   (iii)
                                                
                                                
                                                   chun na ceanglais chéanna a chur ar aon tríú páirtí a bhféadfadh an custaiméir aon cheann de na hearraí sin a sholáthar dó nó a aistriú chuige.
                                                
                                             
                                 
                                       (f)
                                    
                                    
                                       más rud é nach é an t-onnmhaireoir monaróir na dtáirgí íocshláinte i gceist agus nach bhfuil dearbhú sínithe úsáideora deiridh aige ón úsáideoir deiridh sa tír is ceann scríbe;
                                    
                                 
                                       (g)
                                    
                                    
                                       más rud é nach bhfuil comhaontú atá ceangailteach ó thaobh dlí tugtha i gcrích ag onnmhaireoir táirgí íocshláinte leis an dáileoir nó leis an úsáideoir deiridh á cheangal, faoi réir pionóis athchomhairligh chonarthaigh de rogha, ar an dáileoir nó ar an úsáideoir deiridh más é a thug an comhaontú i gcrích, réamhúdarú a fháil ón onnmhaireoir le haghaidh
                                       
                                                   (i)
                                                
                                                
                                                   aon chuid den lastas a aistriú go húdarás forfheidhmithe dlí in aon tír nó aon chríoch nach bhfuil deireadh curtha le pionós an bháis inti, nó a sholáthar di;
                                                
                                             
                                                   (ii)
                                                
                                                
                                                   aon chuid den lastas a aistriú go duine nádúrtha nó dlítheanach, eintiteas nó comhlacht a fhaigheann earraí ábhartha nó a sholáthraíonn seirbhísí lena mbaineann earraí den sórt sin d'údarás forfheidhmithe dlí, nó a sholáthar dóibh; agus
                                                
                                             
                                                   (iii)
                                                
                                                
                                                   aon chuid den lastas a athonnmhairiú nó a aistriú go haon tír nó aon chríoch nach bhfuil deireadh curtha le pionós an bháis inti; nó
                                                
                                             
                                 
                                       (h)
                                    
                                    
                                       más rud é nach bhfuil comhaontú atá ceangailteach ó thaobh dlí dá dtagraítear i bpointe (g) tugtha i gcrích ag onnmhaireoir earraí seachas táirgí íocshláinte leis an úsáideoir deiridh.
                                    
                                 
                     
                           (2)
                        
                        
                           Cuirfidh na honnmhaireoirí a úsáideann údarú AE GEA 1236/2005 seo in iúl do na húdaráis inniúla sna Ballstáit ina bhfuil cónaí orthu nó ina bhfuil siad bunaithe, cén uair a chéadúsáid siad an t-údarú seo, tráth nach déanaí ná 30 lá tar éis an dáta a rinneadh an chéad onnmhairiú.
                           Tuairisceoidh onnmhaireoirí sa dearbhú custaim go bhfuil siad ag úsáid údarú AE GEA 1236/2005 seo tríd an gcód iomchuí sa bhunachar TARIC a thaispeáint i mbosca 44.
                        
                     
                           (3)
                        
                        
                           Is iad na Ballstáit a shainíonn na ceanglais maidir le tuairisciú a ghabhann le húsáid an údaraithe seo agus sainmhíneoidh siad aon fhaisnéis bhreise a d'fhéadfadh an Ballstát as a ndéantar an t-onnmhairiú a éileamh i dtaobh ítimí a onnmhairítear faoin údarú seo.
                           Féadfaidh Ballstát a cheangal ar onnmhaireoirí atá ina gcónaí nó atá bunaithe sa Bhallstát sin clárú sula ndéantar an t-údarú seo a úsáid den chéad uair. Gan dochar d'Airteagal 8(1) de Rialachán (CE) Uimh. 1236/2005, déanfar an clárú go huathoibríoch agus déanfaidh na húdaráis inniúla an clárú a admháil don onnmhaireoir gan mhoill, agus ar aon chuma faoi cheann deich lá oibre tar éis dóibh an iarraidh a fháil.
                        
                     
         
         
      
         IARSCRÍBHINN III
         
            
               “IARSCRÍBHINN VI
               
                  FOIRM ÚDARAITHE CHUN SEIRBHÍSÍ BRÓICÉIREACHTA DÁ DTAGRAÍTEAR IN AIRTEAGAL 9(1) A SHOLÁTHAR
               
               Sonraíocht theicniúil
               Beidh méid 210 × 297 mm ag an bhfoirm a leanas le huaslamháltas de 5 mm níos lú agus 8 mm níos mó. Tá na boscaí bunaithe ar aonad tomhais d'aon deichiú d'orlach go cothrománach agus aon séú d'orlach go ceartingearach. Tá na foranna bunaithe ar aonad tomhais d'aon deichiú d'orlach go cothrománach.
               
                  
               Téacs an íomhá
               
                  An tAONTAS EORPACH
                  1
                  1 Bróicéir is iarratasóir (ainm agus seoladh iomlán)
                  ÚDARÚ CHUN SEIRBHÍSÍ BRÓICÉIREACHTA A SHOLÁTHAR MAIDIR LE hEARRAÍ A D'FHÉADFAÍ A ÚSÁID LE hAGHAIDH CÉASTÓIREACHTA NÓ LE hAGHAIDH PHIONÓS AN BHÁIS (RIALACHÁN (CE) UIMH. 1236/2005)
                  Údarú maidir le Seirbhísí Bróicéireachta (Rialachán 1236/2005)
                  2 Duine nádúrtha nó dlítheanach, eintiteas nó comhlacht a onnmhairíonn nahearraí ón tríú tír ábhartha chuig an tríú tír is ceann scríbe (ainm agus seoladhiomlán)
                  3 Uimh. Údaraithe
                  Údarú aonair Údarú uilíoch
                  4 Dáta éaga
                  5 Coinsíní sa tríú tír atá mar cheann scríbe (ainm agus seoladh iomlán)
                  Úsáideoir deiridh Dáileoir Eile
                  6 Tríú tír ina bhfuil na hearraí suite
                  Cód tíre
                  7 Tríú tír is ceann scríbe
                  Cód tíre
                  8 Úsáideoir deiridh nó dáileoir sa tríú tír is ceann scríbe (ainm agus seoladhiomlán), murab é an coinsíní é
                  Úsáideoir deiridh Dáileoir
                  9 Ballstát ina bhfuil an bróicéir ina chónaí nó bunaithe
                  Mura bhfuil Ballstát den sórt sin ann, an Ballstát ina bhfuil an bróicéir ina náisiúnach nó ina dhuine dlítheanach chorpartha, eintiteas nó comhlacht
                  1
                  10 Tríú páirtithe atá páirteach (e.g. gníomhaire)
                  An t-údarás eisiúna
                  11 Úsáid deiridh (i gcás inarb iomchuí)
                  12 Eolas beacht ar shuíomh na n-earraí sa tríú tír ina bhfuil na hearraí suite
                  13 Cur síos ar an ítim
                  14 Uimhir ítime 1
                  15 Cód HS
                  16 Cainníocht
                  17 Airgeadra agus Luach
                  13 Cur síos ar an ítim
                  14 Uimhir ítime 2
                  15 Cód HS
                  16 Cainníocht
                  17 Airgeadra agus Luach
                  13 Cur síos ar an ítim
                  14 Uimhir ítime 3
                  15 Cód HS
                  16 Cainníocht
                  17 Airgeadra agus Luach
                  18 Ceanglais agus coinníollacha faoi leith
                  19 De bhun Airteagal 9(1) de Rialachán (CE) Uimh. 1236/2005 agus faoi réir na gceanglas, na gcoinníollacha agus na nósanna imeachta a leagtar amach san fhoirm seo agus sa cheangaltán nó sna ceangaltáin dá dtagraíonn sé, deimhníonn an té a bhfuil a shíniú anseo thíos go bhfuil údarú do sheirbhísí bróicéireachta tugtha ag an údarás inniúil maidir leis na hearraí a dtugtar cur síos orthu i mbosca 13
                  20 Líon na gceangaltán
                  Arna dhéanamh i/sa (áit, dáta)
                  Ainm (clóscríofa nó ceannlitreacha)
                  Síniú: (Stampa an údaráis eisiúna)
               
               
                  
               Téacs an íomhá
               
                  AN tAONTAS EORPACH
                  Tuairisc ar úsáid na gcainníochtaí údaraithe
                  ÚDARÚ CHUN SEIRBHÍSÍ BRÓICÉIREACHTA A SHOLÁTHAR MAIDIR LE hEARRAÍ A D'FHÉADFAÍ A ÚSÁID LE hAGHAIDH CÉASTÓIREACHTA NÓ LE hAGHAIDH PHIONÓS AN BHÁIS (RIALACHÁN (CE) UIMH. 1236/2005)
                  Nóta: I gcolún 21 scríobh an chainníocht atá fós ar fáil i gcuid 1 agus an chainníocht atá asbhainte an uair seo i gcuid 2
                  3 Uimh. Údaraithe
                  14 Uimhir ítime
                  21 Glanmhéid (Glanmhais nó aonad eile) mar aon le léiriú ar an aonad
                  22 Dáta na hasbhainte
                  23 Doiciméad tagartha (Stát, cineál, uimhir)
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
                  1.
                  2.
               
               
                  Nótaí mínitheacha a ghabhann leis an bhfoirm
               
               
                  
                     ‘Údarú chun seirbhísí bróicéireachta a sholáthar maidir le hearraí a d'fhéadfaí a úsáid le haghaidh céastóireachta nó le haghaidh phionós an bháis (Rialachán (CE) Uimh. 1236/2005 ón gComhairle
                      (*1)
                     )’
                  
               
               Úsáidfear an fhoirm údaraithe chun údarú a eisiúint do sheirbhísí bróicéireachta i gcomhréir le Rialachán (CE) Uimh. 1236/2005.
               Is é an t-údarás eisiúna an t-údarás a shainmhínítear i bpointe (h) d'Airteagal 2 de Rialachán (CE) Uimh. 1236/2005. Is údarás é a áirítear i liosta na n-údarás inniúil in Iarscríbhinn I a ghabhann leis an Rialachán sin.
               
                           Bosca 1
                        
                        
                           
                              Bróicéir is iarratasóir
                           
                        
                        
                           Léirigh ainm agus seoladh iomlán an bhróicéara is iarratasóir. Sainmhínítear bróicéir i bpointe (l) d'Airteagal 2 de Rialachán (CE) Uimh. 1236/2005.
                        
                     
                           Bosca 3
                        
                        
                           
                              Uimh. Údaraithe
                           
                        
                        
                           Líon amach an uimhir agus cuir tic sa bhosca iomchuí, ag léiriú an údarú aonair nó údarú foriomlán atá i gceist (féach pointí (p) agus (q) d'Airteagal 2 de Rialachán (CE) Uimh 1236/2005 do na sainmhínithe).
                        
                     
                           Bosca 4
                        
                        
                           
                              Dáta éaga
                           
                        
                        
                           Tabhair an lá (dhá dhigit), mí (dhá dhigit) agus bliain (ceithre dhigit). Is í an ghnáththréimhse bhailíochta a bhíonn ag údarú aonair ná trí mhí go dhá mhí déag agus ag údarú foriomlán ná bliain amháin go trí bliana. Nuair a thagann an tréimhse bhailíochta chun deiridh, is féidir fadú a iarraidh, más gá.
                        
                     
                           Bosca 5
                        
                        
                           
                              An Coinsíní
                           
                        
                        
                           In éineacht leis an ainm agus an seoladh, luaigh cé acu úsáideoir deiridh, dáileoir amhail dá dtagraítear i bpointe (r) d'Airteagal 2 de Rialachán (CE) Uimh 1236/2005 nó páirtí le ról eile san idirbheart, is ea an coinsíní sa tríú tír atá mar cheann scríbe.
                           Más dáileoir é an coinsíní ach má tá cuid den lastas á úsáid aige freisin d'úsáid deiridh faoi leith, cuir tic le ‘Dáileoir’ agus ‘Úsáideoir deiridh’ agus luaigh an úsáid deiridh i mbosca 11.
                        
                     
                           Bosca 6
                        
                        
                           
                              Tríú tír ina bhfuil na hearraí suite
                           
                        
                        
                           Ainmnigh ainm na tíre lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009 ó Pharlaimint na hEorpa agus ón gComhairle (*2). Féach Rialachán (AE) Uimh. 1106/2012 ón gCoimisiún (*3)
                           
                        
                     
                           Bosca 7
                        
                        
                           
                              Tríú tír is ceann scríbe
                           
                        
                        
                           Luaigh ainm na tíre lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009. Féach Rialachán (AE) Uimh. 1106/2012.
                        
                     
                           Bosca 9
                        
                        
                           
                              Ballstát Eisiúna
                           
                        
                        
                           Luaigh ar an líne iomchuí ainm an Bhallstáit lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009. Féach Rialachán (AE) Uimh. 1106/2012.
                        
                     
                           Bosca 11
                        
                        
                           
                              Úsáid deiridh
                           
                        
                        
                           Tabhair cur síos beacht ar an úsáid a bhainfear as na hearraí agus léirigh freisin an t-údarás um fhorfheidhmiú an dlí mar a shainmhínítear in i bpointe (c) d'Airteagal 2 de Rialachán (CE) Uimh. 1236/2005 an t-úsáideoir deiridh nó an soláthróir d'oiliúint ar úsáid na n-earraí bróicéireachta.
                           Fág bán má sholáthraítear na seirbhísí bróicéireachta chuig dáileoir, mura n-úsáideann an dáileoir féin cuid de na hearraí d'úsáid deiridh faoi leith.
                        
                     
                           Bosca 12
                        
                        
                           
                              Suíomh beacht na n-earraí sa tríú tír óna n-onnmhaireofar iad
                           
                        
                        
                           Tabhair cur síos ar an áit ina bhfuil na hearraí sa tríú tír óna soláthrófar iad don duine, eintiteas nó comhlacht a luaitear i mbosca 2. Ní mór don suíomh seoladh sa tír a luadh i mbosca 6 a bheith aige nó faisnéis den chineál sin a thugann cur síos ar an áit ina bhfuil na hearraí. Tabhair faoi deara nach gceadaítear uimhir bhosca oifig phoist nó seoladh poist den chineál sin.
                        
                     
                           Bosca 13
                        
                        
                           
                              Tuairisc ar an ítim
                           
                        
                        
                           Ba cheart go gcuirfeadh an cur síos ar na hearraí tagairt san áireamh d'ítim shonrach d'Iarscríbhinn III nó IIIa a ghabhann le Rialachán (CE) Uimh. 1236/2005. Is fiú smaoineamh ar shonraí a chur san áireamh maidir le pacáistíocht na n-earraí lena mbaineann.
                           Mura bhfuil go leor spáis i mbosca 13, lean ar aghaidh ar bhileog bhán a chuirfear i gceangal leis an bhfoirm seo, agus luaigh an uimhir údaraithe. Luaigh líon na gceangaltán i mbosca 20.
                        
                     
                           Bosca 14
                        
                        
                           
                              Uimhir Ítime
                           
                        
                        
                           Ní mór an bosca seo a líonadh ar chúl na foirme amháin. Cinntigh go bhfreagraíonn an Uimhir Ítime don uimhir ítime clóscríofa i mBosca 14 in aice leis an gcur síos ar an ítim ábhartha ar an taobh radhairc.
                        
                     
                           Bosca 15
                        
                        
                           
                              Cód HS
                           
                        
                        
                           Is cód custaim é an cód HS a shanntar do na hearraí sa Chóras Comhchuibhithe. Nuair atá an cód ó Ainmníocht Chomhcheangailte AE ar eolas, féadfar an cód sin a úsáid ina ionad. Féach ar Rialachán Cur Chun Feidhme (AE) 2015/1754 (*4) ón gCoimisiún don leagan reatha den Ainmníocht Chomhcheangailte.
                        
                     
                           Bosca 17
                        
                        
                           
                              Airgeadra agus luach
                           
                        
                        
                           Luaigh luach agus airgeadra ag baint úsáid as an bpraghas atá le híoc (gan é a mhalartú). Mura bhfuil an praghas sin ar eolas, ba cheart an luach measta a shonrú, leis an tagairt EV roimhe. Caithfear an t-airgeadra a thaispeáint ag baint úsáid as an gcód aibítre (ISO 4217:2015).
                        
                     
                           Bosca 18
                        
                        
                           
                              Ceanglais agus coinníollacha faoi leith
                           
                        
                        
                           Tá bosca 18 bainteach le hítim 1, le hítim 2 nó le hítim 3 (sonraigh nuair is iomchuí) a dtugtar cur síos air i mboscaí 14 go 16 roimhe. Mura bhfuil go leor spáis i mbosca 18, lean ar aghaidh ar bhileog bhán a chuirfear i gceangal leis an bhfoirm seo, agus luaigh an uimhir údaraithe. Luaigh líon na gceangaltán i mbosca 20.
                        
                     
                           Bosca 20
                        
                        
                           
                              Líon na gceangaltán
                           
                        
                        
                           Luaigh líon na gceangaltán, más ann dóibh (féach ar na mínithe do bhosca 13 agus do bhosca 18)
                        
                     
         
         
      
         IARSCRÍBHINN IV
         
            
               “IARSCRÍBHINN VII
               
                  FOIRM ÚDARAITHE CHUN CÚNAMH TEICNIÚIL DÁ DTAGRAÍTEAR IN AIRTEAGAL 9(1) A SHOLÁTHAR
               
               Sonraíocht theicniúil:
               Beidh méid 210 × 297 mm ag an bhfoirm a leanas le huaslamháltas de 5 mm níos lú agus 8 mm níos mó. Tá na boscaí bunaithe ar aonad tomhais d'aon deichiú d'orlach go cothrománach agus aon séú d'orlach go ceartingearach. Tá na foranna bunaithe ar aonad tomhais d'aon deichiú d'orlach go cothrománach.
               
                  
               Téacs an íomhá
               
                  AN tAONTAS EORPACH
                  1
                  1 Soláthróir cúnaimh theicniúil is iarratasóir (ainm agus seoladh iomlán)
                  ÚDARÚ CHUN CÚNAMH TEICNIÚIL A SHOLÁTHAR MAIDIR LE hEARRAÍ A D'FHÉADFAÍ A ÚSÁID LE hAGHAIDH CÉASTÓIREACHTA NÓ LE hAGHAIDH PHIONÓS AN BHÁIS (RIALACHÁN (CE) UIMH. 1236/2005)
                  Údarú maidir le Cúnamh Teicniúil (Rialachán 1236/2005)
                  2 Duine nádúrtha nó dlítheanach, eintiteas nó comhlacht dá soláthrófar an cúnamh teicniúil (ainm agus seoladh iomlán)
                  3 Uimh. Údaraithe
                  Bunaithe ar Airteagal 7a 7d
                  4 Dáta éaga
                  5 Is é an duine nádúrtha nó dlítheanach, eintiteas nó comhlacht a luaitear ag 2 n
                  Músaem
                  Gníomhaireacht um fhorfheidhmiú an dlí
                  An institiúid a sholáthraíonn oideachas nó oiliúint
                  Soláthróir seirbhísí deisiúcháin, cothabhála nó seirbhísí teicniúla eile a bhaineann leis na hearraí lena mbaineann an cúnamh teicniúil
                  Monaróir na n-earraí lena mbaineann an cúnamh teicniúil
                  Ní ceachtar díobh seo thuas. Sonraigh gníomhaíocht a dhéanann an duine nádúrtha nó dlítheanach, eintiteas nó comhlacht a luaitear ag 2:
                  6 Third country or Member State to which the technical assistance will be supplied (name and code)
                  7 Tá feidhm ag an údarú seo maidir le
                  Soláthar aonair de chúnamh teicniúil
                  Cúnamh teicniúil a sholáthraítear le linn tréimhse ama. Sonraigh an tréimhse lena mbaineann:
                  8 Ballstát ina bhfuil soláthróir an chúnaimh theicniúil ina chónaí nó bunaithe
                  Mura bhfuil Ballstát den sórt sin ann, an Ballstát ina bhfuil soláthróir an chúnaimh theicniúil ina náisiúnach nó ina dhuine dlítheanach chorpartha, eintiteas nó comhlacht
                  1
                  9 Cur síos ar chineál na n-earraí lena mbaineann an cúnamh teicniúil
                  An t-údarás eisiúna
                  10 Cur síos ar an gcúnamh teicniúil atá údaraithe
                  11 Más duine, eintiteas nó comhlacht i tríú tír an duine, eintiteas nó comhlacht a luaitear ag 2, soláthrófar an cúnamh teicniúil
                  ó AE chuig an tríú tír sin ag foireann sa tríú tír sin ó thríú tír eile (sonraigh)
                  12 Cur síos ar aon oiliúint le haghaidh úsáid na n-earraí lena mbaineann an cúnamh teicniúil, a sholáthrófar don duine nádúrtha nó dlítheanach, eintiteas nó comhlacht a luaitear ag 2
                  13 Beidh an oiliúint le haghaidh úsáid na n-earraí a luaitear ag 9 á soláthar ag
                  An soláthróir cúnaimh theicniúil a luaitear ag 1
                  Tríú páirtí ag feidhmiú thar ceann an tsoláthróra cúnaimh theicniúil, nó i gcomhlachas leis (ainm agus seoladh iomlán):
                  14 Ceanglais agus coinníollacha faoi leith
                  15 De bhun Airteagal 9(1) de Rialachán (CE) Uimh. 1236/2005 agus faoi réir na gceanglas, na gcoinníollacha agus na nósanna imeachta a leagtar amach san fhoirm seo agus sa cheangaltán nó sna ceangaltáin dá dtagraíonn sé, deimhníonn an té a bhfuil a shíniú anseo thíos go bhfuil údarú do sholáthar cúnaimh theicniúil tugtha ag an údarás inniúil maidir leis na hearraí a dtugtar cur síos orthu imbosca 9.
                  16 Líon na gceangaltán
                  Arna dhéanamh i/sa (áit, dáta)
                  Ainm (clóscríofa nó ceannlitreacha)
                  Síniú: (Stampa an údaráis eisiúna)
               
               
                  Nótaí mínitheacha a ghabhann leis an bhfoirm
               
               
                  
                     ‘Foirm údaraithe chun cúnamh teicniúil a sholáthar maidir le hearraí a d'fhéadfaí a úsáid le haghaidh céastóireachta nó le haghaidh phionós an bháis (Rialachán (CE) Uimh. 1236/2005 ón gComhairle
                      (*1)
                     )’
                  
               
               Úsáidfear an foirm údaraithe seo chun údarú a thabhairt chun cúnamh teicniúil a sholáthar i gcomhréir le Rialachán (CE) Uimh. 1236/2005. Má ghabhann an cúnamh teicniúil le honnmhairiú a bhfuil údarú tugtha dó ag nó i gcomhréir le Rialachán (CE) Uimh. 1236/2005, níor cheart an fhoirm seo a úsáid, seachas sna cásanna a leanas:
               
                           —
                        
                        
                           más rud é go mbaineann an cúnamh teicniúil le hearraí a liostaítear in Iarscríbhinn II a ghabhann le Rialachán (CE) Uimh. 1236/2005 (féach Airteagal 3(2)); nó
                        
                     
                           —
                        
                        
                           más rud é go bhfuil níos mó ag baint leis an gcúnamh teicniúil a bhaineann le hearraí a liostaítear in Iarscríbhinn III nó in Iarscríbhinn IIIa a ghabhann le Rialachán (CE) Uimh. 1236/2005 ná mar is gá le haghaidh suiteáil, oibriú, cothabháil nó deisiú na n-earraí onnmhairithe (féach Airteagal 9(2) agus, maidir le hearraí atá liostaithe in Iarscríbhinn IIIa, Cuid 1 d'Údarú Ginearálta Onnmhairiúcháin AE GEA 1236/2005 ón Aontas ag Iarscríbhinn IIIb a ghabhann le Rialachán (CE) Uimh. 1236/2005).
                        
                     Is é an t-údarás eisiúna an t-údarás a shainmhínítear i bpointe (h) d'Airteagal 2 de Rialachán (CE) Uimh. 1236/2005. Is údarás é a áirítear i liosta na n-údarás inniúil in Iarscríbhinn I a ghabhann leis an Rialachán sin.
               Eiseofar údaruithe ar an bhfoirm aonleathanaigh seo a mbeidh ceangaltáin léi de réir mar is gá.
               
                           Bosca 1
                        
                        
                           
                              Soláthróir cúnaimh theicniúil is iarratasóir
                           
                        
                        
                           Léirigh ainm agus seoladh iomlán an iarratasóra. Sainmhínítear soláthróir cúnaimh theicniúil i bpointe (m) d'Airteagal 2 de Rialachán (CE) Uimh. 1236/2005.
                           Má ghabhann an cúnamh teicniúil le honnmhairiú a bhfuil údarú tugtha dó, léirigh freisin uimhir custaim an iarratasóra, más féidir, agus léirigh uimhir an údaraithe onnmhairiúcháin a bhaineann leis i mbosca 14.
                        
                     
                           Bosca 3
                        
                        
                           
                              Uimh. Údaraithe
                           
                        
                        
                           Líon amach an uimhir agus cuir tic sa bhosca iomchuí, ag léiriú an tAirteagal de Rialachán (CE) Uimh. 1236/2005 a bhfuil an t-údarú bunaithe.
                        
                     
                           Bosca 4
                        
                        
                           
                              Dáta éaga
                           
                        
                        
                           Tabhair an lá (dhá dhigit), mí (dhá dhigit) agus bliain (ceithre dhigit). Is í an tréimhse bhailíochta a bhíonn ag údarú ná ó thrí mhí go dhá mhí déag. Nuair a thagann an tréimhse bhailíochta chun deiridh, is féidir fadú a iarraidh, más gá.
                        
                     
                           Bosca 5
                        
                        
                           
                              Gníomhaíocht a dhéanann duine nádúrtha nó dlítheanach, eintiteas nó comhlacht a luaitear ag 2
                           
                        
                        
                           Léirigh príomhghníomhaíocht an duine, eintiteas nó comhlacht lena soláthrófar an cúnamh teicniúil. Sainmhínítear an téarma údarás um fhorfheidhmiú an dlí i bpointe (c) d'Airteagal 2 de Rialachán (CE) Uimh 1236/2005.
                           Mura bhfuil an phríomhghníomhaíocht ar an liosta, cuir tic le 'Ceann ar bith de na roghanna thuas' agus déan cur síos ar an bpríomhghníomhaíocht ag baint úsáid as focail chineálacha (e.g. mórdhíoltóir, miondíoltóir, ospidéal).
                        
                     
                           Bosca 6
                        
                        
                           
                              Tríú tír nó Ballstát lena soláthrófar an cúnamh teicniúil.
                           
                        
                        
                           Luaigh ainm na tíre lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009 ó Pharlaimint na hEorpa agus ón gComhairle (*2).Féach Rialachán (AE) Uimh. 1106/2012 ón gCoimisiún (*3).
                           Tabhair faoi deara gur cheart Ballstát a lua i mbosca 6 ach amháin i gcás ina bhfuil an t-údarú bunaithe ar Airteagal 4 de Rialachán (CE) Uimh. 1236/2005.
                        
                     
                           Bosca 7
                        
                        
                           
                              An cineál údaraithe
                           
                        
                        
                           Léirigh an gcuirtear soláthar an chúnaimh theicniúil ar fáil le linn tréimhse faoi leith, agus, má chuirtear, tabhair an tréimhse i laethanta, seachtainí nó míonna inar gá do sholáthróir an chúnaimh theicniúil freagra a thabhairt ar iarrataí maidir le comhairle, tacaíocht agus oiliúint. Baineann iarratas amháin faoi leith maidir le comhairle nó tacaíocht nó oiliúint faoi leith le soláthar aonair (fiú má bhaineann sé le cúrsa oiliúna a mhaireann cúpla lá).
                        
                     
                           Bosca 8
                        
                        
                           
                              Ballstát Eisiúna
                           
                        
                        
                           Luaigh ar an líne iomchuí ainm an Bhallstáit lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009. Féach Rialachán (AE) Uimh. 1106/2012.
                        
                     
                           Bosca 9
                        
                        
                           
                              Cur síos ar chineál na n-earraí lena mbaineann an cúnamh teicniúil.
                           
                        
                        
                           Déan cur síos ar chineál na n-earraí lena mbaineann an cúnamh teicniúil. Ba cheart go gcuirfeadh an cur síos tagairt san áireamh do mhír shonrach d'Iarscríbhinn II, III nó IIIa a ghabhann le Rialachán (CE) Uimh. 1236/2005.
                        
                     
                           Bosca 10
                        
                        
                           
                              Cur síos ar an gcúnamh teicniúil atá údaraithe
                           
                        
                        
                           Déan cur síos ar an gcúnamh teicniúil ar mhodh soiléir agus beacht. Cuir isteach tagairt do dháta agus uimhir comhaontaithe atá tugtha i gcrích ag soláthróir cúnaimh theicniúil nó cuir comhaontú den chineál sin i gceangal, nuair is iomchuí.
                        
                     
                           Bosca 11
                        
                        
                           
                              Modh soláthair
                           
                        
                        
                           Níor cheart bosca 11 a líonadh amach i gcás go bhfuil an t-údarú bunaithe ar Airteagal 4 de Rialachán (CE) Uimh. 1236/2005.
                           Má sholáthraítear cúnamh teicniúil ó thríú tír nach é an tríú tír ina bhfuil an faighteoir ina chónaí nó bunaithe, luaigh ainm na tíre lena mbaineann agus an cód tíre ábhartha, bainte as na cóid a bhunaítear de bhun Rialachán (CE) Uimh. 471/2009. Féach Rialachán (AE) Uimh. 1106/2012.
                        
                     
                           Bosca 12
                        
                        
                           
                              Cur síos ar oiliúint ar úsáid na n-earraí lena mbaineann an cúnamh teicniúil.
                           
                        
                        
                           Léirigh an gcuirtear oiliúint d'úsáideoirí na n-earraí ábhartha leis an gcúnamh teicniúil nó an tseirbhís theicniúil a fholaíonn an sainmhíniú de chúnamh teicniúil i bpointe (f) d'Airteagal 2 de Rialachán 1236/2005. Luaigh cé acu cineál úsáideoirí a gheobhaidh oiliúint den chineál sin agus sonraigh na cuspóirí agus inneachar an chúrsa oiliúna.
                        
                     
                           Bosca 14
                        
                        
                           
                              Ceanglais agus coinníollacha faoi leith
                           
                        
                        
                           Mura bhfuil go leor spáis i mbosca 14, lean ar aghaidh ar bhileog bhán a chuirfear i gceangal leis an bhfoirm seo, agus luaigh an uimhir údaraithe. Luaigh líon na gceangaltán i mbosca 16.
                        
                     
                           Bosca 16
                        
                        
                           
                              Líon na gceangaltán
                           
                        
                        
                           Luaigh líon na gceangaltán, má tá ann dóibh (féach ar mhínithe do bhoscaí 10 agus 14)